open-index/open-wikipedia-markdown huggingface dataset:
စိုးနိုင်၊ (မန္တလေး တက္ကသိုလ်)

# ၁၉၅၅၊ မေလ - အဖ ဦးလှမောင်၊ အမိ ဒေါ်ခင်တင့် တို့က စစ်ကိုင်းမှာ မွေးပြီး မန္တလေးမြို့တွင် ကြီးပြင်းခဲ့သည်။ အမည်ရင်း စိုးနိုင် ဖြစ်သည်။ မန္တလေး တက္ကသိုလ် ရူပဗေဒ အသင်း အတွင်းရေးမှူးနှင့် အနုပညာ အသင်း ဗဟို ကော်မတီဝင် အဖြစ် ဆောင်ရွက်ခဲ့သည်။
# ၁၉၈၃၊ ဩဂုတ်လ - “ယောရှိုင်းယား နယ်သား ပန်းချစ်သူ” ခေါင်းစဉ်ဖြင့် စာပေ လုပ်သား မဂ္ဂဇင်းတွင် ဆောင်းပါး စတင် ရေးသားသည်။
# ၁၉၈၇၊ ဧပြီလ - “ငွေရောင် တောင်တန်းများ ဆီသို့ တနေ့တလံ” ခရီးသွား ဆောင်းပါးကို ‘သောင်းပြောင်းထွေလာ’ မဂ္ဂဇင်းတွင် အခန်းဆက် ရေးသားခဲ့သည်။
# ၁၉၈၉၊ ၁၉၉၂ - “ဆရာကြီး ရွှေဥဒေါင်း၏ လောကုတ္တရာ စာပေ အချို့ အပေါ် လေ့လာချက်”၊ “သာဓု. . . .သုခ” စာတမ်းများ ဖတ်ကြားခဲ့သည်။

လက်ရှိ ဂျာနယ်၊ မဂ္ဂဇင်း အချို့တွင် ဂီတ၊ အတွေးအခေါ်၊ သမိုင်း၊ ယဉ်ကျေးမှု အနုပညာနှင့် ဘာသာရေး စာပေများ ရေးသား ဆဲဖြစ်သည်။

အဆင့်မြင့်ပညာဦးစီးဌာန၊ အထွေထွေအုပ်ချုပ်ရေးဦးစီးဌာန တို့တွင် ဝန်ထမ်း အဖြစ် ဆောင်ရွက်ခဲ့ပြီး ၁၉၉ဝ ပြည့်နှစ်တွင် ပြန်တမ်းဝင် အရာရှိ အဖြစ်က နုတ်ထွက်ခဲ့သည်။
 

## စာညွှန်း 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
စည်ပင်သာယာရေး ကော်မတီ

## စည်ပင်သာယာရေး ကော်မတီ
စည်ပင်သာယာရေး ကော်မတီသည် မြို့ပြတစ်ခုတွင် မြို့တော် စည်ပင်သာယာ လှပအောင် သန့်ရှင်းမှုရှိပြီး စနစ်တကျရှိအောင် စီမံရသော အဖွဲ့အစည်းဖြစ်သည်။ စည်ပင်သာယာရေး ကော်မတီသည် နယ်စပ်ဒေသ တိုင်းရင်းသားများ ဖွံ့ဖြိုးတိုးတက်ရေးနှင့် စည်ပင်သာယာရေး ဝန်ကြီးဌာန (ယခု နယ်စပ်ရေးရာ ဝန်ကြီးဌာန) လက်အောက်တွင် ရှိသည်။

စည်ပင်သာယာရေး ကော်မတီလက်အောက်တွင်-
# ကော်မတီရုံး
# စီမံရေးရာဌာန
# ဘတ်ချက်နှင့် ငွေစာရင်းဌာန
# စစ်ဆေးရေးဌာန
# ညှိနှိုင်းဆောင်ရွက်ရေးဌာန
# ရာပြတ်ဌာန
# အခွန်ဌာန
# ဈေးများဌာန
# တိရစ္ဆာန်ဆေးကုနှင့်သားသတ်ရုံများဌာန
# ပတ်ဝန်းကျင်ထိန်းသိမ်းရေးနှင့် သန့်ရှင်းရေးဌာန
# အင်ဂျင်နီယာဌာန(လမ်းတံတား)
# အင်ဂျင်နီယာဌာန(အဆောက်အအုံ)
# အင်ဂျင်နီယာဌာန(ရေနှင့်သန့်ရှင်းမှု)
# စက်ရုံနှင့် မော်တော်ယာဉ်ဌာန
# ဗဟိုပစ္စည်းထိန်းဌာန
# ပန်းဥယျာဉ်နှင့် အားကစားကွင်းများဌာန
# ကျန်းမာရေးဌာန
# လုံခြုံရေးနှင့်စည်းကမ်းထိန်းသိမ်းရေးဌာန
# မြို့ပြစီမံကိန်းနှင့် မြေစီမံခန့်ခွဲမှုဌာန
# ပြည်သူ့ဆက်ဆံရေးနှင့် ပြန်ကြားရေးဌာန
# ထုတ်လုပ်ရေးဌာန
# မြို့တော်ဘဏ်

တို့ရှိသည်။
စစ်လက်နက်ပစ္စည်း ညွှန်ကြားရေးမှူးရုံး

**စစ်လက်နက်ပစ္စည်း ညွှန်ကြားရေးမှူး** (ကကနက်) မှာ ဗိုလ်ချုပ် ဝင်းမြတ် ဖြစ်သည်။ 

## သမိုင်းကြောင်း 
၁၉၄၇ ခုနှစ်တွင် ဗြိတိသျှတို့၏ No.(226), Advance Ordnance Depot မှ ၂ နှစ်စာ စစ်လက်န က်ပစ္စည်းများအား မြန်မာ့တပ်မတော်အတွက် လွှဲပြောင်းပေးခဲ့ရာ ယင်း လွှဲပြောင်းပေးခဲ့သည့် ၁-၁၂- ၁၉၄၇ ရက်တွင် ဗမာ့တပ်မတော်စစ်လက်နက်ပစ္စည်းတပ် Burma Army Ordnance Depot အား စတင်တည်ထောင်ခဲ့ပြီး အဆိုပါနေ့ရက်အား စစ်လက်နက်ပစ္စည်းတပ်ဖွဲ့နေ့ဟု သတ်မှတ်ခဲ့ကြသည်။ စတင်ဖွဲ့စည်းစဉ် Burma Army Ordnance Depot နှင့် Maymyo Ordnance Area Dump ဟူ၍ ၂ တပ်ဖြင့် စတင်ဖွဲ့စည်းခဲ့သည်။၁၉၄၈ ခုနှစ်မှ ယနေ့ထိ စစ်လက်နက်ပစ္စည်းတပ်များ၊ ခဲယမ်းမီး ကျောက်တပ်များနှင့် ယာဉ်သိုလှောင်ရေးတပ်များ တိုးချဲ့ခဲ့ပြီး စစ်လက်နက်ပစ္စည်းများ ထိန်းသိမ်း၊ ထောက်ပံ့ပေးလျက်ရှိသည်။ 

## လက်အောက်ခံ တပ်များ 
လက်အောက်ခံတပ်များမှာ အောက်ပါအတိုင်း ဖြစ်သည် -
# ပင်မစစ်လက်နက်ပစ္စည်းတပ် (နတ်မောက်)
# ပင်မစစ်လက်နက်ပစ္စည်းတပ် (မန္တလေး)
# ပင်မခဲယမ်းမီးကျောက်တပ် (မန္တလေး)
# ပင်မခဲယမ်းမီးကျောက်တပ် (တောင်တွင်းကြီး)
# စစ်လက်နက်ပစ္စည်းသင်တန်းကျောင်း
# ပင်မယာဉ်သိုလှောင်ရေးတပ်(မန္တလေး)
# ပင်မယာဉ်သိုလှောင်ရေးတပ်(ပျဉ်းမနား)
# စစ်လက်နက်ပစ္စည်းတပ်ရင်း(၂)ရင်း
# ခဲယမ်းမီးကျောက်တပ်ရင်း(၂)ရင်း
# ယာဉ်သိုလှောင်ရေးတပ်ရင်း(၂)ရင်း
# စစ်လက်နက်ပစ္စည်းတပ်ခွဲ(၁၄)ခွဲ
# စစ်လက်နက်ပစ္စည်းတပ်စု(၉)စု
# စစ်လက်နက်ပစ္စည်းဝေဟင်ထောက်ပံ့ရေးတပ်စု
# ခဲယမ်းစစ်ဆေးရေးတပ်စု(၂)စု
# တပ်မစစ်လက်နက်ပစ္စည်းတပ်စုများ
# တပ်မတော်ဝါစိုက်ပျိုးရေးတပ်
# တပ်မတော်ရော်ဘာစိုက်ပျိုးရေးခြံများ
# တပ်မေတာ်ချည်မျှင်နှင့်အထည်စက်ရုံ(မိတ္ထီလာ)
# တပ်မတော်ချည်မျှင်နှင့်အထည်စက်ရုံ(သမိုင်း)
# တပ်မတော်အထည်ချုပ်စက်ရုံ
# တပ်မတော်မိုးရေကာဖျင်စက်ရုံ(လှိုင်းတက်)
# တပ်မတော်ဖိနပ်စက်ရုံ(လှိုင်းတက်)
# တပ်မတော်သားရေစက်ရုံ
# တပ်မတော်ဘောလုံးစက်ရုံ
# တပ်မတော်သင်္ဘောဆေးစက်ရုံ
# တပ်မတော်သတ္တုပစ္စည်းစက်ရုံ

## တာဝန်ထမ်းဆောင်ခဲ့သော ညွှန်ကြားရေးမှူးများ 
## ကိုးကား 
ကဏ္ဍ:တပ်မတော် (ကြည်း)
ကဏ္ဍ:စစ်လက်ရုံး/ အကူ/ ဝန်ထမ်းတပ်ဖွဲ့ ညွှန်ကြားရေးမှူးရုံးများ
စစ်ရာထူးခန့်ချုပ်

ပြည်ထောင်စုသမ္မတမြန်မာနိုင်ငံတော်အစိုးရ နိုင်ငံ့ဝန်ထမ်းအဖွဲ့အစည်းများတွင် အမှုထမ်း၊ အရာထမ်းရာထူးခန့်အပ်ရေးဆိုင်ရာနှင့်ပတ်သက်၍ အမြင့်ဆုံးအာဏာရအဖွဲ့အစည်းမှာ ပြည်ထောင်စုရာထူးဝန်အဖွဲ့ဖြစ်သည်။ မြန်မာ့တပ်မတော်နှင့် မြန်မာနိုင်ငံရဲတပ်ဖွဲ့တို့တွင်မူ ရာထူးခန့်အပ်ရေးဆိုင်ရာ အာဏာပိုင်များသီးခြားထားရှိသည်။ မြန်မာ့တပ်မတော်၏ စစ်ဘက်ရာထူးခန့်အပ်မှုတွင်လည်း စစ်ရာထူးခန့်ချုပ်ဟူ၍ အကြီးအကဲတစ်ဦး ထားရှိသည်။ စစ်ရာထူးခန့်ချုပ်သည် တပ်မတော်(ကြည်း/ရေ/လေ)အတွင်း ရာထူးခန့်အပ်ရေးဆိုင်ရာတို့ကို တပ်မတော်ကာကွယ်ရေးဦးစီးချုပ်ရုံး၊ ကာကွယ်ရေးဌာနကောင်စီတို့နှင့် ညှိနှိုင်းဆောင်ရွက်ရသည်။ လက်ရှိစစ်ရာထူးခန့်ချုပ်မှာ စစ်တက္ကသိုလ်အပတ်စဉ် (၃၈) ဒုတိယဗိုလ်ချုပ်ကြီး ထိန်ဝင်း ဖြစ်သည်။ 

## ကိုးကား 
ကဏ္ဍ:တပ်မတော် (ကြည်း)
ကဏ္ဍ:တပ်မတော်၏ စစ်ဘက်ရာထူးတာဝန်ခန့်အပ်မှုများ
အမှတ်(၄)ခြေလျင်တပ်မဟာ

**အမှတ်(၄)ခြေလျင်တပ်မဟာ** [ အတိုကောက် တမဟ **(၄) ]** သည် ရန်ကုန်တိုင်းစစ်ဌာနချုပ် နယ်မြေဖြစ်သော ရန်ကုန်တိုင်းဒေသကြီး (မြောက်ပိုင်းခရိုင်)၊ မှော်ဘီမြို့ နှင့် တိုက်ကြီးမြို့ အကြား ဖူးကြီးတွင်တည်ရှိသည့် ခြေလျင်တပ်မဟာ တစ်ခုဖြစ်သည်။ "ခြေလျင်တပ်မဟာ" သည် 'ခြေမြန်တပ်မဌာနချုပ် (သို့) စစ်ဆင်ရေးကွပ်ကဲမှုဌာနချုပ်' နှင့် 'စစ်ဗျူဟာအဖွဲ့ (သို့) နည်းဗျူဟာအဖွဲ့' ဖွဲ့စည်းပုံနှစ်ခုကြားတွင်ရှိသော အင်အားဖွဲ့စည်းပုံရှိသည့် တိုက်ခိုက်ရေးတပ်ဖွဲ့ဖြစ်သည်။ **တပ်မ**များ၊ **စကခ**များနှင့် **တပ်မဟာ**များသည် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။ လက်ရှိ ၌ အမှတ်(၄)ခြေလျင်တပ်မဟာ တပ်မဟာမှူးတာဝန်ထမ်းဆောင်နေသူမှာ *ဗိုလ်မှူးချုပ် * ဖြစ်သည်။

## သမိုင်း 
## ဖွဲ့စည်းပုံ 
အမှတ်(၄)ခြေလျင်တပ်မဟာ ကွပ်ကဲမှုအောက်ရှိ နည်းဗျူဟာအဖွဲ့များနှင့် ခြေလျင်/ ခြေမြန်တပ်ရင်းများမှာ အောက်ပါအတိုင်းဖြစ်သည် -

### အမှတ်(၁)နည်းဗျူဟာအဖွဲ့ 
### အမှတ်(၂)နည်းဗျူဟာအဖွဲ့ 
### အမှတ်(၃)နည်းဗျူဟာအဖွဲ့ 
### ခြေလျင်/ခြေမြန်တပ်ရင်းများ 
# အမှတ်(၇၀၁)​ခြေမြန်တပ်ရင်း - မှော်ဘီမြို့
# အမှတ်(၇၀၂)​ခြေမြန်တပ်ရင်း - မှော်ဘီမြို့
# အမှတ်(၇၀၃)​ခြေမြန်တပ်ရင်း - မှော်ဘီမြို့
# အမှတ်(၇၀၄)​ခြေမြန်တပ်ရင်း - ဖူးကြီး ကျေးရွာ
# အမှတ်(၇၀၅)​ခြေမြန်တပ်ရင်း - ဖူးကြီး ကျေးရွာ
# အမှတ်(၇၀၆)​ခြေမြန်တပ်ရင်း - ဖူးကြီး ကျေးရွာ
# အမှတ်(၇၀၇)​ခြေမြန်တပ်ရင်း - တိုက်ကြီး မြို့
# အမှတ်(၇၀၈)​ခြေမြန်တပ်ရင်း - တိုက်ကြီး မြို့
# အမှတ်(၇၀၉)​ခြေမြန်တပ်ရင်း - တိုက်ကြီး မြို့
# အမှတ်(၇၁၀)​ခြေမြန်တပ်ရင်း - တိုက်ကြီး မြို့

## စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ 
# ဒုတိယဗိုလ်ချုပ်ကြီးဦးတင်အေး(ငြိမ်း)
# ဗိုလ်မှူးချုပ်ကြည်သိုက်

## ကိုးကား 
## နောက်ထပ်ကြည့်ရန် 
ကဏ္ဍ:ခြေလျင်တပ်မဟာများ
အမှတ်(၅)စစ်ဆင်ရေးကွပ်ကဲမှုဌာနချုပ်

**အမှတ်(၅)စစ်ဆင်ရေးကွပ်ကဲမှုဌာနချုပ်** (အတိုကောက် **စကခ(၅)**) သည် အနောက်ပိုင်းတိုင်းစစ်ဌာနချုပ် နယ်မြေဖြစ်သော ရခိုင်ပြည်နယ်၊ တောင်ကုတ်မြို့တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။ "စစ်ဆင်ရေးကွပ်ကဲမှုဌာနချုပ်" ဆိုသည်မှာ 'ခြေမြန်တပ်မဌာနချုပ်' အသွင်ယူထားသော တိုက်ခိုက်ရေးတပ်ဖွဲ့ ဖြစ်သည်။ **တပ်မ**များ နှင့် **စကခ**များသည် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။ လက်ရှိ အမှတ်(၅)စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်နေသူမှာ *ဗိုလ်မှူးချုပ် ကောင်းမြတ်* ဖြစ်သည်။

## သမိုင်း 
စကခ ၅ တောင်ကုတ်ဌာနချုပ်နှင့် လက်အောက်ခံတပ်များသည် အာရက္ခတပ်တော်၏ ရခိုင်ပြည်ထိုးစစ်ကာလအတွင်း တိုက်ခိုက်သိမ်းပိုက်ခံခဲ့ရသည်။ တပ်မမှူး ဗိုလ်မှူးကြီး သက်ထူးစံမှာလည်း အမ်းတိုက်ပွဲကာလအတွင်း ကဇူးကိုင်းဗျူဟာတိုက်ပွဲတွင် အာရက္ခတပ်တော်ထံတွင် စစ်သုံပန်းအဖြစ်ဖမ်းဆီးခြင်းခံခဲ့ရသည်။

## ဖွဲ့စည်းပုံ 
အမှတ်(၅)စစ်ဆင်ရေးကွပ်ကဲမှုဌာနချုပ်၏ ကွပ်ကဲမှုအောက်တွင် နည်းဗျူဟာအဖွဲ့ (၃)ဖွဲ့နှင့် ခြေလျင်/ခြေမြန်တပ်ရင်း (၁ဝ)ရင်း ရှိသည်။

### အမှတ်(၁)နည်းဗျူဟာအဖွဲ့ 
### အမှတ်(၂)နည်းဗျူဟာအဖွဲ့ 
### အမှတ်(၃)နည်းဗျူဟာအဖွဲ့ 
### ခြေလျင်/ခြေမြန်တပ်ရင်းများ 
# ခမရ(၃၇၁) - အမ်း
# ခမရ(၃၇၂) - အမ်း
# ခမရ(၃၇၃) - အမ်း
# ခမရ(၃၄၆) - တောင်ကုတ်
# ခမရ(၅၄၄) - တောင်ကုတ်
# ခမရ(၅၄၂) - ကျောက်ဖြူ
# ခမရ(၅၄၃) - ကျောက်ဖြူ
# ခမရ(၅၆၂) - ဂွမြို့
# ခမရ(၅၆၃) - ဂွမြို့
# ခမရ(၅၆၆) - သံတွဲ

## စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ 
# ဗိုလ်မှူးချုပ် ကြည်သိန်း
# ဗိုလ်မှူးချုပ် မြင့်စိုး
# ဗိုလ်မှူးချုပ် ညိုစော
# ဗိုလ်မှူးကြီး သက်ထူးစံ
# ဗိုလ်မှူးချုပ် ကောင်းမြတ်

## ကိုးကား 
## နောက်ထပ်ကြည့်ရန် 
ကဏ္ဍ:စစ်ဆင်ရေးကွပ်ကဲမှုဌာနချုပ်များ
စက်ဝိုင်း

**စက်ဝိုင်း** (အင်္ဂလိပ်: **circle**) ဆိုသည်မှာ တိုင်းကြောင်း ၂ခု ရှိသော (2-dimensional) တာသေဝန်း (:en:ball (mathematics)) ဖြစ်သဖြင့်၊ တာရင်းအမှတ်တခုကို အစပြုလျက် ထိုအမှတ်မှ အကွာအဝေး တူညီသော အမှတ်ပေါင်း မရေမတွက်နိုင်အောင်ဖြင့် ဆက်စပ်ဖွဲ့စည်းလိုက်သည့် ဂျီဩမေတြီဝတ္ထု ဖြစ်သည်။ ထိုအစပြုအမှတ်ကို ရစ်ဝိုင်းလျက် ပုံထွက်ပေါ်၍ ထိုအမှတ်ကို ဗဟိုဟု ခေါ်ပြီး တူညီလိုက်သော အကွာအဝေးကို အချင်းဝက်ဟု ခေါ်သည်။ သို့ဖြင့် စက်ဝိုင်းပေါ်ရှိမည်သည့် အမှတ်မဆို ၎င်းနှင့် ဗဟိုမှတ်ကြား အကွာအဝေးသည် အချင်းဝက်အဖြစ် တူညီနေမည်။
တိုင်းကြောင်း ၃ခု ရှိသော တာသေဝန်း (3-dimensional ball) မှာမူ စက်လုံးဖြစ်မည်။ တိုင်းကြောင်း ၁ခု ရှိသော တာသေဝန်း (1-dimensional ball) မှာမူ မျဉ်းပြတ် ဖြစ်မည်။

## အခြေခံသင်္ချာ 
### အချင်း၊ အချင်းဝက်နှင့် စက်ဝန်း 
အချင်းဝက် (radius) ၏ နှစ်ဆမှာ အချင်း (diameter) ဖြစ်သည်။ စက်ဝိုင်းအဖြစ် တစ်ပတ်ပြည့်အောင် ပတ်ဝိုင်းသော အလျား (သို့) စက်ဝိုင်း၏ ပတ်လည်အနားကို စက်ဝန်းဟု ခေါ်ပြီး ၎င်းက အချင်း၏ π ဆနှင့်ညီသည်။ π ၏ တန်းဖိုးမှာ အနီးစပ်ဆုံးအားဖြင့် \frac{22}{7} ဟုလည်းကောင်း၊ အကြမ်းဖျင်းအားဖြင့် 3.1416 (သို့)  3.142 (သို့)  3.14 ဟုလည်းကောင်း မှတ်ယူနိုင်သည်။ ဥပမာအားဖြင့် စက်ဝိုင်း၏အချင်းသည်  R စင်တီမီတာ ဖြစ်ခဲ့လျှင် စက်ဝန်းသည် C={\pi}R စင်တီမီတာ ဖြစ်သည်။

### ဧရိယာ (အကျယ်အဝန်း) 
စက်ဝိုင်း၏အချင်းသည် R  စင်တီမီတာ ဖြစ်ခဲ့လျှင်၊ ယင်း၏ အချင်းဝက်သည် r=\frac{R}{2}  ဖြစ်ပြီး
စက်ဝိုင်း၏ဧရိယာမှာ A={\pi}r^2 ဖြစ်သည်။

### ဖှန်ရှင် 
ယူကလစ်ဒ် ကာတက်စီးယန်း အမှတ်ချအိမ် (Euclidean Cartesian Coordinate System) တစ်ခုကို X နှင့် Y ဝင်ရိုးနှစ်ခုဖြင့် ဆွဲသားထားလျှင် စက်ဝိုင်းပုံ ဖော်ဆောင်ရာ ဖှန်ရှင်မှာ
y(x)=\sqrt{r^2-x^2} သို့မဟုတ် x(y)=\sqrt{r^2-y^2} ဖြစ်မည်။
အမှတ်(၁၂)စစ်ဆင်ရေးကွပ်ကဲမှုဌာနချုပ်

**အမှတ်(၁၂)စစ်ဆင်ရေးကွပ်ကဲမှုဌာနချုပ်** (အတိုကောက် **စကခ(၁၂)**) သည် အရှေ့တောင်တိုင်းစစ်ဌာနချုပ် နယ်မြေဖြစ်သော ကရင်ပြည်နယ်၊ ကော့ကရိတ်မြို့တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။ "စစ်ဆင်ရေးကွပ်ကဲမှုဌာနချုပ်" ဆိုသည်မှာ 'ခြေမြန်တပ်မဌာနချုပ်' အသွင်ယူထားသော တိုက်ခိုက်ရေးတပ်ဖွဲ့ ဖြစ်သည်။ **တပ်မ**များ နှင့် **စကခ**များသည် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။ လက်ရှိ အမှတ်(၁၂)စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်နေသူမှာ  *ဗိုလ်မှူးကြီး အောင်ကိုသွင် ဖြစ်သည်။*

## သမိုင်း 
## ဖွဲ့စည်းပုံ 
အမှတ်(၁၂)စစ်ဆင်ရေးကွပ်ကဲမှုဌာနချုပ်၏ ကွပ်ကဲမှုအောက်တွင် နည်းဗျူဟာအဖွဲ့ (၃)ဖွဲ့ နှင့် ခြေလျင်/ခြေမြန်တပ်ရင်း (၁၀)ရင်းရှိသည်။

### အမှတ်(၁)နည်းဗျူဟာအဖွဲ့ 
### အမှတ်(၂)နည်းဗျူဟာအဖွဲ့ 
### အမှတ်(၃)နည်းဗျူဟာအဖွဲ့ 
### ခြေလျင်/ခြေမြန်တပ်ရင်းများ 
# ခမရ (၃၅၅) - သင်္ဃန်းညီ‌နောင်
# ခမရ (၃၅၆) - သင်္ဃန်းညီ‌နောင်
# ခမရ (၃၅၇) - သင်္ဃန်းညီ‌နောင်
# ခမရ (၅၄၅) - ကျုံဒိုးမြို့ 
# ခမရ (၅၄၆) - ကျုံဒိုးမြို့
# ခမရ (၅၄၇) - ကော့ကရိတ်မြို့၊ နဘူးရွာ
# ခမရ (၅၄၈) - ကော့ကရိတ်မြို့၊ နဘူးရွာ
# ခမရ (၅၄၉) - ကော့ကရိတ်မြို့၊ နဘူးရွာ
# ခလရ (၂၃၀) - ကော့ကရိတ်မြို့ 
# ခလရ (၂၃၁) - ကော့ကရိတ်မြို့ 

## စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ 
## ကိုးကား 
## နောက်ထပ်ကြည့်ရန် 
ကဏ္ဍ:စစ်ဆင်ရေးကွပ်ကဲမှုဌာနချုပ်များ
မြန်မာပြည် ငြိမ်းချမ်းရေး ဒီမိုကရက်တစ်တပ်ဦး

စစ်အစိုးရနှင့် အပစ်အခတ်ရပ်စဲရေး ရယူထားသော ဝ ပြည်နယ်သွေးစည်းညီညွတ်ရေးပါတီ (UWSA)၊ အမျိုးသားဒီမိုကရက်တစ် မဟာမိတ်တပ်မတော် (NDAA) ကိုးကန့်အဖွဲ့၊ မြန်မာအမျိုးသား ဒီမိုကရက်တစ် မဟာမိတ်တပ်မတော် (MNDAA) နှင့် ဒီမိုကရေစီသစ် တပ်မတော် (ကချင်) - NDAK တို့က မြန်မာပြည် ငြိမ်းချမ်းရေး ဒီမိုကရက်တစ်တပ်ဦး PDF (Peace and Democracy Front)ဟု ပူးပေါင်းမဟာမိတ် ဖွဲ့ထားသည်။

ယခုလ ဩဂုတ် ၈ ရက်နေ့က မြန်မာ့တပ်မတော်နှင့် ရဲအဖွဲ့ ပူးပေါင်း၍ ရှမ်းပြည် (မြောက်ပိုင်း) ရှိ ကိုးကန့်တပ်ဖွဲ့ ဥက္ကဋ္ဌ ဦးဖုန်ကျားရှင် နေအိမ်အား ဝင်ရောက်စီးနင်း၍ ထိပ်တိုက်ရင်ဆိုင်မှု ဖြစ်ပွားခဲ့သည်။ စစ်အစိုးရက မူးယစ်ဆေးဝါး ရှာဖွေခြင်းဖြစ်သည်ဟု ပြောဆိုခဲ့သည်။

၁၉၈၉ ခုနှစ် ဗကပ လက်အောက်မှ ခွဲထွက်ခဲ့စဉ်က အဆိုပါ အဖွဲ့ ၄ ဖွဲ့သည် မြန်မာပြည် ငြိမ်းချမ်းရေးနှင့် ဒီမိုကရက်တစ်တပ်ဦး (PDF) အဖြစ် မဟာမိတ်ပြုထားသော်လည်း မကြာသေးခင်က ၎င်းအဖွဲ့ထဲမှ ဦးစခုန်တိန်ယိင်း ဦးဆောင်သည့် ဒီမိုကရေစီသစ်တပ်မတော် (ကချင်) NDAK အဖွဲ့သည် နအဖ ၏ နယ်ခြားစောင့်တပ် အသွင်ပြောင်းရေးအဆိုကို လက်ခံခဲ့သည်။

ကချင်လွတ်မြောက်ရေးအဖွဲ့ (KIO) သည် ဗကပ လက်အောက်မှခွဲထွက်ပြီး နယ်ခြားစောင့်တပ် အသွင်ပြောင်းရေးအဆိုကို လက်မခံဘဲ ကျန်ရှိသည့် ဝ ပြည် သွေးစည်းညီညွတ်ရေး တပ်မတော်၊ ကိုးကန့်အဖွဲ့၊ အမျိုးသား ဒီမိုကရက်တစ် မဟာမိတ်တပ်မတော်တို့နှင့် သီးခြား မဟာမိတ်ပြုမှု ရှိထားသည်။
အမှတ်(၁၇)စစ်ဆင်ရေးကွပ်ကဲမှုဌာနချုပ်

**အမှတ်(၁၇)စစ်ဆင်ရေးကွပ်ကဲမှုဌာနချုပ်** (အတိုကောက် **စကခ(၁၇)**) သည် အရှေ့အလယ်ပိုင်းတိုင်းစစ်ဌာနချုပ် နယ်မြေဖြစ်သော ရှမ်းပြည်နယ်(တောင်ပိုင်း)၊ မိုင်းပန်မြို့တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။ "စစ်ဆင်ရေးကွပ်ကဲမှုဌာနချုပ်" ဆိုသည်မှာ 'ခြေမြန်တပ်မဌာနချုပ်' အသွင်ယူထားသော တိုက်ခိုက်ရေးတပ်ဖွဲ့ ဖြစ်သည်။ **တပ်မ**များ နှင့် **စကခ**များသည် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။ လက်ရှိ အမှတ်(၁၇)စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်နေသူမှာ *ကြည်း ၁၆၃၈၇၊ ဗိုလ်မှူးချုပ် တင်​မောင်ဝင်း* ဖြစ်သည်။

## သမိုင်း 
## ဖွဲ့စည်းပုံ 
အမှတ်(၁၇)စစ်ဆင်ရေးကွပ်ကဲမှုဌာနချုပ်၏ ကွပ်ကဲမှုအောက်တွင် နည်းဗျူဟာအဖွဲ့ (၃)ဖွဲ့နှင့် ခြေလျင်/ခြေမြန်တပ်ရင်း (၁ဝ)ရင်း ရှိသည်။

### အမှတ်(၁)နည်းဗျူဟာအဖွဲ့ 
### အမှတ်(၂)နည်းဗျူဟာအဖွဲ့ 
### အမှတ်(၃)နည်းဗျူဟာအဖွဲ့ 
### ခြေလျင်/ခြေမြန်တပ်ရင်းများ   
# အမှတ် (၂၉၄) ခြေလျင်တပ်ရင်း - မိုင်းပန်မြို့နယ်၊တာဆန်း
# အမှတ် (၂၉၅) ခြေလျင်တပ်ရင်း -  မိုင်းပန်မြို့နယ်၊ ဝမ်ထမ်ရွာ
# အမှတ် (၅၂၀) ခြေမြန်တပ်ရင်း   - မိုင်းပန်မြို့ 
# အမှတ် (၅၂၅) ခြေမြန်တပ်ရင်း   - လင်းခေးမြို့
# အမှတ် (၅၆၉) ခြေမြန်တပ်ရင်း   - ကျိုင်းတောင်း၊ ကွန်မုန့်
# အမှတ် (၅၇၄) ခြေမြန်တပ်ရင်း   -  ကျိုင်းတောင်း၊ တာ့ကွန်
# အမှတ် (၅၇၅) ခြေမြန်တပ်ရင်း   - မိုင်းပန်မြို့နယ်၊ နားလောရွာ
# အမှတ် (၅၇၆) ခြေမြန်တပ်ရင်း   - ကျိုင်းတောင်း၊ ပါဆာ 
# အမှတ် (၅၇၇) ခြေမြန်တပ်ရင်း   - မိုင်းပန်မြို့နယ်၊ ဆားဝါးရွာ
# အမှတ် (၅၇၈) ခြေမြန်တပ်ရင်း   - လင်းခေးမြို့

## စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ 
## ကိုးကား 
## နောက်ထပ်ကြည့်ရန် 
ကဏ္ဍ:စစ်ဆင်ရေးကွပ်ကဲမှုဌာနချုပ်များ
ပလ္လင်

မြင့်မြတ်သော အခင်းနေရာ ဖြစ်သည်။ ကျမ်းဂန်များတွင် ပလ္လင် (၆) ပါးရှိကြောင်း ပြဆိုကြသည်။ 

၎င်းတို့မှာ

# မြတ်စွာဘုရား ပွင့်တော်မူရာ အပရာဇိတ ပလ္လင်
# ဗြဟ္မာမင်းတို့ ထိုင်သော ကမ္မလာသနခေါ် ကြာပလ္လင်
# နတ်မင်းတို့ ထိုင်သော ဒိဗ္ဗာသန ပလ္လင်
# လူမင်းတို့ထိုင်သော ရာဇပလ္လင်
# တရားသူကြီးတို့ ထိုင်သော အင်္တကရန ပလ္လင်
# ဓမ္မကထိကတို့ ထိုင်သော ဓမ္မာသန ပလ္လင် တို့ ဖြစ်ကြသည်။ 

ဆွမ်းတော်တင်တို့ စွန့်ပစ်ရာ သင်ပုတ်ပလ္လင် ဟုလည်း ရှိသေးသည်။ သင်ပုတ်စင် ဟုလည်း ခေါ်သည်။

## ကျမ်းကိုး
ပင်းတယမြို့

ရှမ်းပြည်နယ် (တောင်ပိုင်း) ပင်းတယမြို့သည် သံလွင်၏ မြစ်လက်တက်ဖြစ်သော ဇော်ဂျီမြစ် တောင်မှမြောက်သို့ ဖြတ်သန်းစီးဆင်းသော မြစ်ဝှမ်း၌တည်ရှိသည်။ ပင်းတယမြို့၏ အရှေ့ဘက်ပိုင်းတွင် ကုန်းမြင့်လွင်ပြင်ကြီး ဖြစ်လျက်ရှိသည်။ ပေ(၃၀၀၀)ကျော်မြင့်သည်။ အနောက်ပိုင်းတွင်လည်းပေ (၅၀၀၀)ကျော်မြင့်သော တောင်တန်းကြီးရှိသည်။ ပင်းတယမြို့သည် တောင်တန်းကြီး၏ ခြေရင်းတွင် တည်ရှိသည်။ အလွန်ရှုခင်းလှသည်။ မြို့အဝင်တွင် နာဂပတ္တန်၊ ပုတ္တလုတ်ကန်ဟုခေါ်သော ပင်းတယကန်ကြီးရှိသည်။ ညောင်ကြတ်ပင်တန်း၏ အရိပ်အောက်၌ တင့်တယ်စွာရှိသည်။ ပင်းတယမြို့ အနောက်တောင်ဘက်ယွန်းယွန်း (၁)မိုင်ခန့်အကွာ တောင်စောင်းပေါ်တွင်စောင်းတန်းအသွယ်သွယ် ရွှေရောင်တဝင်းဝင်းဖြင့် ရွှေဥမင်ဘုရားရှိသည်။ ရွှေဥမင်ဘုရား၏ ကျောက်သားဥမင်ကြီးအတွင်း၌ ဘုရားဆင်းတုတော်များလက်ညှိုးထိုး မလွဲအောင်များပြားသည်။

## ကိုးကား
ပင်လယ်ရေခူ

ရခိုင်ကမ်းရိုးတန်းနှင့်မြိတ်ဒေသမှ ထွက်ရှိသော ပင်လယ်ရေခူသည် မြန်မာ့ ဈေးကွက်တွင် သာမက နိုင်ငံခြား ဈေးကွက် တွင်လည်း မျက်နှာပန်း လှလျက် ရှိသော ရေထွက်ပစ္စည်း တစ်မျိုး ဖြစ်သည်။ ရေခူဖမ်းရာတွင် ချိတ် တစ်ချောင်း၊ လှေတစ်စင်း ရှိရုံဖြင့် ဖမ်းဆီး နိုင်သည် ဖြစ်ရာ အရင်းအနှီး နည်းပြီး အကျိုးအမြတ် များသော ကြောင့် ရေခူ ဖမ်းဆီးမှုကို ရေလုပ်သားများ အလွန် သဘောကျ ကြသည်။

## ရေခူအမျိုးအစားများ 
မြိတ်ကျွန်းစုနှင့်ရခိုင်ကမ်းရိုးတန်းတစ်ဝိုက်တွင် တွေ့ရှိရသော ရေခူ အမျိုးအစားမှာ များပြားလှသည်။ ရေနွေးဖျောရုံနှင့် တို့စရာအဖြစ် စားသုံးရသော စိမ်းစားခူခေါ် ခူဖန်ခွက်၊ တရုတ်ကာကွေးမုန့်နှင့် အလွန်တူသော ခူကာကွေး၊ အညိုရောင်ခေါင်းတွင် ရောင်စုံ အစက်အပြောက်များ ပါရှိသော ခူညို၊ ၎င်းကဲ့သို့ အနီရောင်ခေါင်းနှင့် ခူနီ၊ မုန့်ဖလောင်း (မုန့်လက်ဆောင်း) ကောင်လေးများနှင့် အလွန်တူသော ခူဖလောင်း၊ ခူမျှော့၊ ခေါင်းပိုင်း ပျော့တွဲတွဲနှင့် အမြီးရှည်လျား စေးပျစ်ပြီး ပိုက်တန်းများကို ဝင်တိုးမိလျှင် ရှင်းထုတ်၍ မကုန်နိုင်လောက်အောင် စေးကပ်လှ သောကြောင့် ရေလုပ်သားများ အလွန် စိတ်ညစ်ကြ ရသည့် ခူထမင်းပြုတ် စသည်ဖြင့် အမျိုးအမည် များပြား လှသည်။

## အန္တရာယ် ပေးနိုင်သော ခူများ 
အမျိုးအမည်များပြားလှသော ရေခူများထဲတွင် ရေလုပ်သားများအား အန္တရာယ်ပေးနိုင်သော အဆိပ်အတောက် ပြင်းသည့် ရေခူနှစ်မျိုးမှာ ခူထောင်း နှင့် ခူမီး ခေါ် ခူမီးတောက် တို့ဖြစ်သည်။ ခူထောင်း ၏ ခေါင်းပိုင်းသည် ပန်ကန်းလုံးကဲ့သို့ ပုံသဏ္ဌာန်ရှိပြီး ရှည်လျားသည့် အမြီးတန်း ပါရှိသည်။ အကြီးဆုံး အရွယ်အစားမှာ လက်သီးဆုပ်ခန့်ရှိ၍ အမြီးမှာ နှစ်တောင်မှ သုံးတောင်ခန့် အထိ ရှိသည်။ ထိုခူထောင်း၏ ခေါင်းပိုင်းနှင့် ထိ၍ မည်သို့မျှ မဖြစ်သော်လည်း အဆိပ်ရှိသည့် အပြီးပိုင်းနှင့် ထိလျှင်မူ မခံမရပ်နိုင်လောက်အောင် ဆိုးဝါးသော ယားယံမှုကို ခံစားရသည်။

အချိန်မီ မကုသလျှင် သုံးနာရီမှ ခြောက်နာရီလောက် အထိ ယားယံနေတတ်ပြီး နှစ်ရက်အကြာ ထိုနေရာမှ အနာများ ပေါက်လာတတ်သည်။ ထိုအနာများအား ကုသရန် ခက်ခဲ၍ ပျောက်ကင်းသွား သည့်တိုင် အမာရွတ်နေရာများသည် မူလ အရေပြားအတိုင်း ပြန်လည် မချောမွေ့တော့ပါ။

ခူထောင်း၏ အမြီး၊ သို့မဟုတ် အမြီးမျှ ထွက်သော အရည်သည် မျက်လုံးထဲသို့ ဝင်ပါက အလွန်ဆိုးဝါးသည့် ဝေဒနာကို ခံစားရမည် ဖြစ်ပြီး မိနစ်သုံးဆယ်အတွင် ကြံရည်ဖြင့် မျက်လုံးကို မဆေးကြောလျှင် မျက်လုံးကန်မည် ဖြစ်သည်။

ခူထောင်းထက် ပိုအန္တရာယ်ကြီးသည်မှာ ခူမီး ခေါ် ခူမီးတောက် ဖြစ်သည်။ ခူမီး၏ ဦးခေါင်းသည် ရှစ်မြောက် ဖန်ခွက်ပုံသဏ္ဍန် ရှိတတ်သလို ဘောလုံးကဲ့သို့ လုံးဝန်သော ပုံသဏ္ဌာန်လည်း ရှိသည်။ အရွယ်အစားမှာ အထက် ဖော်ပြပါ ခူထောင်းခန့်သာ ရှိသော်လည်း အမြီးတန်းမှာ တစ်လံကျော်သည်အထိ ရှည်လျား တတ်သည်။ ခူမီးသည် ရှစ်မြောက်ခွက်ပုံ ကြည်လင်သော ဦးခေါင်း၊ ငါးမြီးခွပုံခြေနှင့် ထိုမှထွက်သော ပန်းနုရောင် အမြီးတန်း ရှစ်ပင်ဖြင့် လွန်စွာလှပပေသည်။ ထိုကဲ့သို့ လှပသလောက် အန္တရာယ်လည်း အလွန်များ သည်။

ခူမီး၏ အပြီးတန်းနှင့် ရစ်ပတ်ခြင်း ခံရပါက ယားယံခြင်း အပြင် ဆိုးဝါးသော ပူလောင်မှုကိုပါ ခံစားရမည် ဖြစ်သည်။ ထိုနောက် မီးလောင်သကဲ့သို့ အဖုအပိန့်များ ပေါက်၍ ထိုမှ တဆင့် အနာဖြစ်ကာ ယင်းအနာမှ တဆင့် ကြွက်သားများ ပျက်စီးခြင်း၊ အကြောများ ရှုံတွ၍ လက်ချောင်း ခြေချောင်းများ ကွေးကောက်ခြင်း စသည်ဖြင့် ခံစားရမည် ဖြစ်သည်။

## ကိုးကား 
http://myeiknews.blogspot.com/search?updated-max=2008-01-06T17%3A46%3A00%2B06%3A30&max-results=7

ကဏ္ဍ:ကျောရိုးမဲ့သတ္တဝါများ
ပင်လယ်နက်

**ပင်လယ်နက်** () သည် ကုန်းတွင်းပိတ် ပင်လယ် ဖြစ်၍ ဥရောပတိုက် အရှေ့တောင်ဘက်ခြမ်း တစ်ခုလုံး၏ ဝန်းရံထားခြင်းခံရသည်။ မြေထဲပင်လယ်၊ အေဂျင်ပင်လယ် တို့မှတဆင့် အတ္တလန္တိတ်သမုဒ္ဒရာနှင့် ဆက်သွယ်ထားသည်။
စက်ကလေး

စက်ကလေး (စက်သေနတ်ကလေး) သည် စက်သေနတ် အမျိုးအစား ဖြစ်ပြီး ပစ္စတို ကျည်ဆန်များကို အသုံးပြု ပစ်ခတ်သည်။ စက်ကလေးများသည် ကွန်မန်ဒိုများ ၊ အထူးတပ်ဖွဲ့များ ၊ အကြမ်းဖက် နှိမ်နင်းရေး တပ်ဖွဲ့များ ၊ လေတပ်သားများ ၊ ရေတပ်သားများနှင့် သံချပ်ကာ တင့်ကား တပ်သားများအတွက် အဓိက လက်နက်များ ဖြစ်ကြသည်။ 
## သမိုင်းကြောင်း 
ပထမ ကမ္ဘာစစ်အတွင်း အီတလီ ၊ ဂျာမဏီနှင့် အမေရိကန်တို့သည် ပစ္စတိုများကို တိုးတက် တီထွင် ထုတ်လုပ်ခဲ့ကြသည်။ ၁၉၂၀ မှ ၁၉၃၀ အတွင်းတွင် အမေရိကန် ရဲများနှင့် လူဆိုးဂိုဏ်းများ အကြား တော်မီဂန်း ဟု လူသိများသည့် Thompson စက်ကလေး သည် ရေပန်းစား လူကြိုက်များခဲ့သည်။ စက်ကလေးများ၏ အရွယ်အစား သေးငယ် ပေါ့ပါးခြင်းနှင့် ပစ်အား ကောင်းမွန်ခြင်းတို့ကြောင့် ပိုမို ခေတ်မှီ တိုးတက်အောင် ထုတ်လုပ်လာခဲ့ကြသည်။ 
## စက်ကလေးများ 
* တော်မီဂန်း
* စတင်းဂန်း
* အူဇီ
## ကိုးကား
စမ်းစမ်းနွဲ့ (သာယာဝတီ)

**စမ်းစမ်းနွဲ့ (သာယာဝတီ)** သည် မြန်မာနိုင်ငံမှ ထင်ရှားသော စာရေးဆရာ၊ သတင်းထောက်တစ်ဦးဖြစ်သည်။ ၁၉၉၄ မှ ၂၀၀၁ အထိ နိုင်ငံရေးလှုပ်ရှားမှုများကြောင့် အကျဉ်းကျခံခဲ့ရသည်။ ၂၀၀၁ တွင် ဦးဝင်းတင်နှင့်အတူ မြန်မာနိုင်ငံ၏ သတင်းစာလွတ်လပ်ခွင့်အရေး ထူးချွန်စွာဆောင်ရွက်မှုများကြောင့် လွတ်လပ်မှု ရွှေကလောင်ဆု (Golden Pen of Freedom) ကို ဒေါ်စမ်းစမ်းနွဲ့ အားချီးမြင့်ခဲ့သည်။

## အထုပ္ပတ္တိ 
ဒေါ်စမ်းစမ်းနွဲ့ကို သာယာဝတီမြို့၌ ဖွားမြင်ခဲ့သည်။ သတင်းထောက်ပညာကို ပြည့်ပြည့်ဝဝ ဆည်းပူးသော မြန်မာ့အမျိုးသမီးများထဲက တစ်ဦးဖြစ်၍ "ဂီတပဒေသာ" နှင့် "အိပ်မက်ဖြူ" တို့တွင် အယ်ဒီတာအဖြစ် ဆောင်ရွက်ခဲ့သည်။ ၁၉၇၄ မှစ၍ ယနေ့အထိ ဝတ္ထုရှည် (၁၂) အုပ်ကျော်နှင့် ဝတ္ထုတိုပေါင်း (၅၀၀) ကျော်တို့ကို ရေးသားထုတ်ဝေခဲ့သည်။ *Alone in the Wind and the Rain*၊ ခေါက်ထီးလေးမလုံ့တလုံနှင့် မဟူရာအကျဉ်းထောင် စသည်တို့သည် ထင်ရှား၏ ။

၁၉၉၄ အောက်တိုဘာ ၆ တွင် သမီးဖြစ်သူနှင့်အတူ ဖမ်းဆီးခံခဲ့ရကာ နိုင်ငံရေးမတည်ငြိမ်စေရန် လှုံ့ဆော်ခြင်း၊ အန္တရာယ်ရှိသော သတင်းအချက်လက်များ ထုတ်ဝေမှု စသည့်စွဲချက်များဖြင့် အရေးယူခဲ့ကြသည်။ အကျဉ်းထောင်တွင် ခုနစ်နှစ်ကျရောက်ခဲ့၍ ထိုအရေးပေါ်ဥပဒေအရ အမြင့်ဆုံးပြစ်ဒဏ်ဖြစ်သည်။ ၁၉၉၃ တွင် ပြင်သစ်သတင်းထောက်များကို ဘက်လိုက်သော အမြင်များ ပြောဆိုဖြန့်ဖြူးခြင်းအတွက် နောက်ထပ် သုံးနှစ် ကျခံခဲ့ရသည်။ မြန်မာနိုင်ငံအတွက် ကုလမှလွှတ်ထားသော အထူးသတင်းထောက်ကို လူ့အခွင့်ရေးဆိုင်ရာ သတင်းများ ထောက်ပံ့ခြင်းဖြင့်လည်း စွပ်စွဲခဲ့ကြသည်။ အကျဉ်းကျစဉ် ဆိုးရွားသည့် ကျန်းမာရေးဆိုင်ရာ ပြဿနာများခံစားခဲ့ရပေသည်။

အကျဉ်းခံသက်တမ်း (၁၀)နှစ်မှ ခုနှစ်နှစ်ကို ကျခံခဲ့ရပြီးနောက် ၂၀၀၁ ဇူလိုင်တွင် အင်းစိန်အကျဉ်းထောင်မှ ပြန်လွတ်မြောက်လာခဲ့သော်လည်း မြန်မာနိုင်ငံမှ ပြည်ပသို့ ထွက်ခွာခွင့်မပေးခဲ့ချေ။

ဒေါ်စမ်းစမ်းနွဲ့သည် သူမ၏ လုပ်ဆောင်မှု၊ စာပေလက်ရာများအတွက် ဆုတံဆိပ်များစွာရရှိခဲ့သည်။ ၁၉၉၅ ၌ PEN/Barbara Goldsmith Freedom to Write Award နှင့် နယ်စည်းမခြား သတင်းထောက်များအဖွဲ့ဆိုင်ရာ-ပြင်သစ်ဖောင်ဒေးရှင်းဆုကို ၁၉၉၉ တွင် ရရှိခဲ့သည်။ ၂၀၀၁ ၌ သူမနှင့် ဦးဝင်းတင်ကို ပူးတွဲ၍ ကမ္ဘာ့သတင်းစာအဖွဲ့၏ လွတ်လပ်မှု ရွှေကလောင်ဆု ကို ချီးမြှင့်ခဲ့ကြသည်။

## စာပေလက်ရာများ
# ခေါက်ထီးကလေးမလုံ့တလုံ
#မဟူရာအကျဉ်းထောင်
#ကေသွယ်အဏုမြူ
# ကိုကိုကံရာဇာ
# တစ်ကောင်တည်းပဲ ဒါပေမယ့်ခြင်္သေ့
#နေပန်းပွင့်တို့၏အပြာရောင်စာမျက်နှာသစ်
#သတ္တိရှိရင်မြေကြီးနင်းကြည့်ပါလား
#ပုလဲသီတကွဲစီ
#တခါတုန်းကတော့မဟေသီ
#နှင်းဆီကြေးမုံ
#စကားမပြောနဲ့တဲ့မောင်
#ကမ္ဘာကြီးနဲ့ကိုင်ပေါက်မယ်
#ရွက်လွှင့်ရေဆန်-၇၅
#စိန်မရှား မြမရှားအလွန်ပင်များပါရဲ့
#နှစ်ဆယ်ရာစုငြိမ်းငြိမ်းနု
#သာယာဝတီရင်ပြင်နီ (ကဗျာစာအုပ်)

## ကိုးကား
ကဏ္ဍ:မြန်မာ အမျိုးသမီး စာရေးဆရာများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:မြန်မာ စာရေးဆရာများ
ရုပ်ရှင်ပညာရပ်

ရုပ်ရှင်ပညာ (Cinematography) ရုပ်ရှင် ဖြစ်ရန် ဓာတ်ပုံ များ ရိုက်ကူးသောအခါ အလင်းအမှောင် နှင့် ကင်မရာ ပါဝင်သည့် ရုပ်ရှင် ရိုက်နည်းစဉ် ပညာဖြစ်သည်။ ရုပ်ရှင်ပညာ သည် ဓာတ်ပုံရိုက်ပညာ နှင့် အလွန်ပင်နီးစပ်ပြီး ရုပ်ရှင်ပညာ တွင် ကင်မရာနှင့် ရိုက်ကွင်းတို့က လှုပ်ရှားမှုများ အပိုပါလာသည်။ 

## ရုပ်ရှင်ပညာ အခြေခံများ 
အနုပညာ ဖြစ်သော ရုပ်ရှင်ပညာသည် များစွာသော အခြေခံများ ကြွယ်ဝစွာရှိသည်။ 

### ဖလင် ရွေးချယ်ခြင်း 
ရုပ်ရှင်ပညာ အခြေခံကို ဖလင်လိပ်များ သို့မဟုတ် ဒစ်ဂျစ်တယ် ကင်မရာများတွင် ပုံယူ စန်စာ (imaging sensor) များမှစတင်နိူင်သည်။ 

### ဖလင်ဆေးခန်း 
ဖလင်ဆေးခန်းသည်လည်း ပုံထုတ်ကောင်းရန် များစွာမူတည်သည်။

### ဖစ်တာ 
မှုန်ဝါးရန်၊ အရောင်ထဲ့ရန် စသည့်အတွက် ဖစ်တာများသုံးပြီး ဇာတ်ဝင်ခမ်းများတွင် အကြီးအကျယ်သုံးကြရသည်။ 

### မှန်ဘီလူး
ပရိုတိန်း

၏ သုံးဖက်မြင် တည်ဆောက်ပုံကို ဖော်ပြသော ပုံ။ အယ်လ်ဖာ ဟီးလစ်များကို အရောင်ဖြင့် ပြထားသည်။ ဤပရိုတိန်းသည် X-ray ပုံဆောင်ခဲ နည်းပညာ ဖြင့် ပဋ္ဌမဆုံး တည်ဆောက်ပုံကို သိရခြင်းဖြစ်သည်]]
**ပရိုတိန်း**သည် အမီနို အက်စစ် များဖြင့် ဖွဲ့စည်းထားသည့် ဩဂန်းနစ် ဒြပ်ပေါင်း ဖြစ်သည်။ ကြိုးတချောင်းသဖွယ် ချိတ်ဆက်ထားသည့် အမိုင်နို အက်ဆစ်များသည် ရှည်လျားလွန်းသဖြင့် ခွေလိပ်ကာ လုံးထွေးနေသည်။ ပေါ်လီမာအတွင်းရှိ အမိုင်နို အက်ဆစ်များတွင် ကာဗောက်ဆိုင်း (carboxyl) အုပ်စုနှင့် အမီနို (amino) အုပ်စုများအကြား ပက်တိုက်စည်း (peptide bond) များဖြင့် ချိတ်ဆက်ထားသည်။ ပရိုတိန်းတမျိုးအား ဖွဲ့စည်းရာတွင် အမီနို အက်စစ်များအား မည်ကဲ့သို့သော အစီအစဉ်ဖြင့် ချိတ်ဆက်ပေးရမည်ကို မျိုးဗီဇခေါ် ဂျီး (Gene) များတွင် သုံးလုံးတတွဲ မျိုးဗီဇသင်္ကေတ (genetic code) များဖြင့် သတ်မှတ်ထားသည်။  

ပရိုတိန်းဖွဲ့စည်းရာ၌ စံ အမီနို အက်ဆစ် အမျိုး ၂၀ ရှိသည်။ ထိုစံအပြင် အခြားဘေ့စ် အကြွင်းအကျန်များသည် ယင်းပရိုတိန်း ဖွဲ့စည်းပုံကို မွမ်းမံပေးကာ ပရိုတိန်း၏ ရုပ်သတ္တိ၊ ဓာတ်သတ္တိ၊ ခွေလိပ်မှု၊ တည်ငြိမ်မှုကို ပြောင်းလဲပေးသည်။ ပရိုတိန်းများသည်လည်း အချင်းချင်း ပူးတွဲကာ တည်ငြိမ်သည့် အစိတ်အပိုင်းတခုဖြစ်လာကာ သတ်မှတ်ထားသည့် လုပ်ငန်းတမျိုးကို လုပ်ဆောင်ပေးနိုင်သည်။ 

အခြား ကြီးမားသည့် ဇီဝမော်လီကျူးများကဲ့သို့ ပရိုတိန်းသည် သက်ရှိများအတွက် အရေးပါသည့် ဒြပ်ပစ္စည်းများဖြစ်ပြီး ဆဲလ်တခု အသက်ရှင်ရေးတွင် ပါဝင်ဆောင်ရွက် ကြသည်။ ပရိုတိန်း အတော်များများသည် အင်ဇိုင်းများ ဖြစ်ကြပြီး ဇီဝဓာတ်ပြုများ ပိုမိုမြန်ဆန် တွင်ကျယ်စေသည့် ဓာတ်ကူပစ္စည်းများ ဖြစ်သည်။ 

ပရိုတိန်းများသည်လည်း သတ္တဝါများအတွက် အရေးပါသည့် အဟာရဓာတ်တမျိုး ဖြစ်သည်။ သတ္တဝါများသည် အသက်ရှင် နေထိုင်ရန်အတွက် အရေးပါသည့် အမိုင်နို အက်ဆစ် အမျိုး ၂၀ စလုံးကို ကိုယ်တိုင် မထုတ်လုပ်နိုင်သောကြောင့် ပရိုတိန်းများကို အားထားရသည်။ အစာချေဖျက်သည့် ဖြစ်စဉ်အတွင်း သတ္တဝါများသည် မိမိတို့ စားသုံးသည့် ပရိုတိန်များကို အမိုင်နို အက်ဆစ်များ အဖြစ် ပြိုကွဲသွားစေကာ ဇီဝတွင်း ဖြစ်ပျက်မှုတွင် အသုံးချသည်။

## ပရိုတိန်းပေါင်းစပ်ခြင်း 
စဉ်တန်းတွင် ဗီဇသင်္ကေတများဖြင့် ရေးမှတ်ထားသည်။]]
မျိုးရိုးဗီဇတွင် ပါဝင်သည့် အချက်အလက်များအရ အမိုင်နို အက်ဆစ်များကို စီတန်းချိတ်တွဲကာ ပရိုတိန်းကို ပေါင်းစပ်ဖွဲ့စည်းသည်။ ပရိုတိန်းတိုင်းကို ၎င်းတို့၏ သီးသန့် အမိုင်နိုအက်ဆစ် စဉ်တန်းဖြင့် ဖွဲ့စည်းထားသည်။ ဗီဇသင်္ကေတ ဆိုသည်မှာ ကိုဒွန် (codon) ခေါ် နျူကလီရိုတိုက် သုံးလုံးတွဲ တစုံဖြစ်သည်။ သင်္ကေတတစုံစီသည် အမိုင်နို အက်ဆစ် တစ်မျိုးစီကို ကိုယ်စားပြုသည်။ ဥပမာအားဖြင့် AUG သည် methionine အတွက် သင်္ကေတဖြစ်သည်။ ဒီအန်အေတွင် နျူကလီရိုတိုက် ၄ မျိုးရှိသည့်အတွက် ဖြစ်နိုင်သည့် ကိုဒွန် အရေအတွက်မှာ ၆၄ မျိုး ဖြစ်သည်။ ထို့ကြောင့် အချို့ အမီနို အက်ဆစ်ကို ကိုယ်စားပြုသည့် ကိုဒွန် တခုထက် မက ရှိတတ်သည်။ 

အမ်အာအန်အေ ပုံစံပြားမှ ပရိုတိန်း ပေါင်းစပ်ယူခြင်းကို ဘာသာပြန်ခြင်း (translation) ဟု ခေါ်သည်။ ရိုင်ဘိုစုန်းများသည် အမ်အာအန်အေပေါ်တွင် တွဲကပ်ကာ နျူကလီရိုတိုက် သုံးလုံးကို ဖတ်ယူပြီး ယင်းကိုဒွန်နှင့် တွဲဖက်သည့် အမီနို အက်ဆစ်ကို ပေါင်းစပ်ပေးသည်။  ပရိုတိန်းများ၏ အရွယ်အစားသည် ယင်းတွင်ပါဝင်သည့် အမီနို အက်ဆစ် အရေအတွက်ပေါ်တွင် မူတည်သည်။

## ကိုးကား
စတီဗင် ဂျရတ်

**စတီဗင်ဂျရတ်**သည် အင်္ဂလန်ဘောလုံးအားကစားသမားတစ်ယောက်ဖြစ်ပြီး ၎င်းကို ၁၉၈၀ မေ ၃၀ တွင်မွေးဖွားခဲ့သည်။ သူသည် အင်္ဂလန် ပရီးမီးယားလိဂ် လီဗာပူးဘောလုံးအသင်း၏ အသင်းခေါင်းဆောင်ဖြစ်ပြီး အင်္ကျီနံပါတ် ၈ ကိုဝတ်ဆင်ကစားနေသည်။ စတီဗင်ဂျရတ်သည် အင်္ဂလန် နိုင်ငံလက်ရွေးစင်အသင်း၏ ကွင်းလယ်ကစားသမားလည်းဖြစ်ပြီး အင်္ကျီနံပါတ် ၄ ကို ဝတ်ဆင်လေ့ရှိသည်။ သူဟာ အလယ်တန်းဗဟိုနေရာမှာ ကစားသမားဖြစ်သော်လည်း တစ်ခါတစ်လေ ညာတောင်ပံ နေရာမှာလည်း ကစားနေရသူပါ။ ဆုပေါင်းများစွာကို ရရှိဖူးသော ကစားသမား တစ်ယောက်ဆိုရင်လည်း မမှားပါဘူး။

လီဗာပူး လူငယ်အသင်းကို မရောက်ခင် ငယ်စဉ်ကစားသမားဘဝ ကို ဝှစ်တန် အသင်းမှာ ကစားနေရသူလည်း ဖြစ်ပါတယ်။ ထူးဆန်းစွာပဲ သူ့အသက် ၁၇ နှစ်မှာ လီဗာပူးရဲ့ အသင်းကြီး အတွက် ရွေးချယ်ခြင်းခံခဲ့ရပါတယ်။ သူရဲ့ ပထမဦးဆုံးဥရောပ ပွဲအတွေ့အကြုံကတော့ UEFA မှာ ဆယ်တာဗီဂိုနဲ့ ကန်ရတဲ့ ပွဲဖြစ်ပြီး အသင်းဖော် ရက်နက် နာသွားသော အချိန်မှာ လူစားဝင်ကစားရခြင်းဖြစ်ပြီး ၎င်းရာသီအတွင်း လီဗာပူးဘောလုံးအသင်း အတွက် ၁၃ပွဲ ကစားပေးခဲ့သော ဘောလုံးသမားပါ။

လီဗာပူးဘောလုံးအသင်းရဲ့ အသင်း၏ အသင်းခေါင်းဆောင်နေရာကို နည်းပြ ဟူလီယာက အောက်တိုဘာ ၂၀၀၃ မှာ ပေးအပ်ခဲ့ခြင်းကိုရရှိတာပါ။ သူ့ရဲ့ နိုင်လိုဇောကြီးမှု့၊ အသင်းဖော်များအား လွမ်းမိုးနိုင်မှု့ကြောင့် အသင်းခေါင်းဆောင် လက်ပတ်ကို ရရှိခဲ့တာဟာ မှားမယ် မထင်ပါဘူး။ ပြီးနောက် ချယ်လ်ဆီးအသင်းရဲ့ ကမ်းလှမ်းမှု့ကို ပယ်ချခဲ့တာဟာ သူက လီဗာပူးဘောလုံးအသင်းကို ဘယ်လောက်ချစ်ကြောင်း သက်သေပြခဲ့ပဲ ဖြစ်ပါတယ်။

သူ့ရဲ့ အကြီးမားဆုံးအောင်မြင်မှု့က ချန်ပီယံလိဂ် သရဖူကို ၂၅ ရက်နေ့ မေ ၂၀၀၅ မှာ ရရှိခဲ့တာပါ။ ဒီပွဲမှာ ၃ ဂိုးပြတ် ပထမပိုင်းမှာရှုံးနှိမ့်နေပြီးမှာ ဒုတိယပိုင်း ၁၆ မိနစ်အတွင်း ခြေပဂိုး ၃ ဂိုးကို ရရှိပြီး ပင်နယ်တီ အဆုံးအဖြတ်မှာ အေစီမီလန် အသင်းကို အနိုင်ရရှိပြီး လီဗာပူး သမိုင်းမှာ ၅ ကြိမ်မြောက် ချန်ပီယံလိဂ်ဖလားကို ဂျရတ်လက်ထက်မှာ ထက်ရရှိစေခဲ့တာ။

ဂိုးဧရိယာ ကိုက် ၃၀ အကွာမှ မထင်မှတ်ပဲ ကန်ချက်တွေဟာ သူရဲ့ trademark တွေဆိုရင် မမှားပါဘူး။

=ခေါင်းဆောင်းကောင်း စိတ်ဓာတ်=
England အသင်းခေါင်းဟောင်းနှင့် Liverpool အသင်းခါင်းဆောင် စတင်ဗျင်ဂျရတ်ဟာ ခေါင်းဆောင်ကောင်းတစ်ယောက်အဖြစ် အသင်းဖော်များ၊ မန်နေဂျာများ ချီးကျူးမှုတွေကနေတဆင့် မြင်တွေ့ရသည်။ အမြဲတမ်းပြဿနာရှာတတ်တဲ့ ဆွာရက်ကတောင် ဂျရက် လို ခေါင်းတောင်ပီသတဲ့သူကို ငါ့မတွေ့ဖူးသေးဘူးလို့ သူ(စတင်ဗျင်ဂျရတ်) ကို ချီးကျူးခဲ့သည်။

စတင်ဗျင်ဂျရတ်ဟာ ခေါင်းဆောင်ကောင်းဖြစ်တာလဲဆိုရင် သူဟာ တစ်ခြားအသင်းတွေကို အမြဲတမ်းချီးကျူးတတ်သလို ကိုယ့်အသင်းကိုလည်း အမြဲတမ်းသစ္စာရှိသော ကစားသမား တစ်ဦးဖြစ်သည်။ နောက်ဆုံးသူမှာရှိတဲ့ ခေါင်းဆောင်ကောင်းစိတ်ထားကိုကြည့်မယ်ဆိုရင်
*(၁) စိတ်ရှည်သောသူဖြစ်ခြင်း
*(၂) အလုပ်တစ်ခုလုပ်ပြီဆိုရင် သေချာစဉ်းစားပြီးမှ လုပ်ခြင်း
*(၃) လူတိုင်းနဲ့ ပေါင်းတတ်ခြင်း(မတည့်တဲ့သူ ဆိုလို့ သူ့မှာမရှိဘူး)
*(၄) သူများကို ဘယ်တုန်းကမှ နိမ်ပြီး မပြောခြင်း
*(၅) သူမိသားစုလေးကို သာယာအောင် အမြဲလုပ်ခြင်း
*(၆) သစ္စရှိသောသူ ဖြစ်ခြင်း
*(၇) သူ့မှာရှိတဲ့ ပညာတွေကို မဝပ်ထားဘူး အမြဲတမ်းလူငယ်လေးတွေကို သင်ပြခြင်း
*(၈) လွယ်လွယ်နဲ့ ဇွဲမလျှော့ခြင်း(ဥပမာ-ဘောလုံးပွဲတစ်ပွဲမှာ ရှုံးသော်လည်းပဲအမြဲတမ်း ကြိုးစားသူဖြစ်ခြင်း Champion League မှာ AC Milan-Liverpool တုန်းကလည်းပဲ အမှတ်ရကြအုံးမှာပါ)
## ကိုးကား
စိတ်ကြွဆေးများ

ATS သုံးစွဲမှုသည် ရုတ်တရက်စိတ်ရူးသွပ်ခြင်းနှင့် ဆက်နွယ်နေပြီး ရူးသွပ်ခြင်းဖြစ်ပေါ်မှုသည် အသက်ငယ်ငယ်ရွယ်ရွယ်နှင့် ဆေးသုံးခြင်း၊ ATS ဆေးအလွန်သုံးစွဲခြင်း၊ နဂိုစိတ်ကျရောဂါအခံရှိခြင်း၊ အရက်စွဲခြင်း၊လူမှုရေးနယ်ပယ်တွင် ကလန်ကဆန်လုပ်လေ့ရှိသည့် အမူအကျင့်ဝေဒနာ စသည့် အခြေအနေတို့တွင် ပိုမိုဖြစ်ပွားနိုင်ကြောင်း မြန်မာနိုင်ငံမူးယစ်ဆေးဝါး ဆန့်ကျင်ရေးအသင်း (MANA)က တာဝန်ရှိသူတစ်ဦး၏ ပြောကြားချက်အရသိရသည်။ ATS ကိုအမှုန့်၊ ပုံဆောင်ခဲ၊ အရည်၊ ဆေးပြားစသော ပုံစံအမျိုးမျိုးနှင့် တွေ့ရပြီး ATS ပုံစံပေါ်မူတည်၍ မျိုချခြင်း၊ ရှူသွင်းခြင်း၊ ထိုးသွင်းခြင်းများပြုလုပ်သုံးစွဲကြကြောင်းသိရသည်။ ATSကို အာရုံမစိုက်နိုင်၊ လှုပ်ရှားမှုလွန် ဝေဒနာစုနှင့် ခန္ဓာကိုယ်အလေးချိန်လျှော့ချရန်စသည်ဖြင့် ဆေးကုသရာတွင်အသုံးပြုကြောင်းသိရသည်။ စိတ်ကြွဆေးအမျိုးအစားဖြစ်သည့် ATSသည် ဗဟိုအာရုံကြော အဖွဲ့အစည်းကို နှိုးဆွခြင်းဖြင့်ခန္ဓာကိုယ်တွင်းရှိပုံမှန်လုပ်ငန်းရပ်များကို အရှိန်အဟုန်မြှင့်တင်ပေးပြီး လွန်လွန်ကဲကဲသုံးစွဲမိပါက စိတ်ကြွနေရာမှ ဆေးစွမ်းပြယ်သည့်အခါ၌ ပင်ပန်းနွမ်းနယ်ခြင်း၊ စိတ်ဓာတ်ကျဆင်းခြင်းနှင့် တစ်ခါတစ်ရံစိတ်ခံစားမှု အပြောင်းအလဲ အလွန်မြန်ကာ ထိန်းမနိုင်သိမ်းမရ ဖြစ်တတ်ကြောင်း သိရသည်။ ATSသုံးစွဲမှုသည် ကမ္ဘာတစ်လွှားနိုင်ငံများအားလုံးတွင်တရားမဝင်သော်လည်း ATS သုံးစွဲသူများကို ထောင်သွင်းအကျဉ်းချခြင်းသည် ၎င်းတို့၏ ကျန်းမာရေးနှင့် အကျိုးစီးပွားကို ထိခိုက် စေနိုင်ကြောင်းသိရသည်။ အကြောင်းမှာ အကျဉ်းချခြင်းသည် စိတ်ကျန်းမာရေး ပြဿနာများ ပေါ်ပေါက်စေခြင်း၊လူမှုပေါင်းသင်းဆက်ဆံရေးများ ပျက်ပြားခြင်း HIV ရောဂါပိုးကူးစက်ခံရမှု အန္တရာယ် ပိုမိုကြီးမားလာခြင်း စသည်တို့ကို ဖန်တီးနိုင်သောကြောင့် ဖြစ်ကြောင်းသိရသည်။ ATSသုံးစွဲသူအများစုမှာ ငယ်ရွယ်စဉ် ခေတ္တခဏမျှသာ သုံးစွဲသူများဖြစ်သဖြင့် လူငယ်များအကြား ATS သုံးစွဲမှုကို ကိုင်တွယ်ဖြေရှင်းရာတွင်အခြားအစားထိုးနည်းလမ်းများရှာဖွေပေးရန် အရေးကြီးကြောင်းသိရသည်။ အဆင်ပြေချောမွေ့စေသော လူမှု ဆက်ဆံရေးများ၊ ပဋိက္ခဖြေရှင်းနည်းများ၊ လူငယ်များအားကျောင်းအလုပ်နှင့် အခြားသောအရာများတွင် စိတ်ပါ ဝင်စားစေရန် စီစဉ်ပေးခြင်း တို့သည် ATS သုံးစွဲမှုကို လျော့ပါးစေနိုင်သည်။ATS သည် Amphetamine Type Stimulants ဟုအဓိပ္ပာယ်ရသည်။
ဗုံးကြဲလေယာဉ်

ဗုံးကြဲလေယာဉ်သည် စစ်ဘက်သုံး လေယာဉ်ဖြစ်ပြီး ရန်သူ၏ မြေပြင်ပစ်မှတ်များကို တိုက်ခိုက်ရန်အတွက် (အဓိကအားဖြင့် ဗုံးကြဲ တိုက်ခိုက်ရန်အတွက် ) အသုံးပြုကြသည်။ 
## အမျိုးအစားများ 
** မဟာဗျူဟာ ဗုံးကြဲလေယာဉ်များ ** သည် ရန်သူ၏ ထောက်ပံ့ရေး စခန်းများ ၊ စက်ရုံများ ၊ ဆိပ်ကမ်းများ စသည့် မဟာဗျူဟာ ပစ်မှတ်များကို ခရီးဝေး ပျံသန်း တိုက်ခိုက်ရန်အတွက် ထုတ်လုပ်ပုံစံပြုထားခြင်း ဖြစ်သည်။  ** နည်းဗျူဟာ ဗုံးကြဲလေယာဉ်များ**သည် ရန်သူ့ မြေပြင်တပ်ဖွဲ့များကို ခရီးတို တိုက်ခိုက်ရန် ထုတ်လုပ်ထားခြင်း ဖြစ်သည်။ ဤအမျိုးအစားတွင် မဟာဗျူဟာ ဗုံးကြဲ လေယာဉ်များမှအပ ကျန် ဗုံးကြဲလေယာဉ် များ အားလုံး ပါဝင်သည်။  ** ဗုံးကြဲ တိုက်လေယာဉ်များ ** သည် ဘက်စုံသုံး တိုက်လေယာဉ်များ ဖြစ်ကြပြီး ဝေဟင် - ဝေဟင် တိုက်ခိုက်ခြင်းနှင့် ဝေဟင် - မြေပြင် တိုက်ခိုက်ခြင်းများ ဆောင်ရွက်နိုင်ကြသည်။ ဗုံးကြဲတိုက်လေယာဉ် အများစုသည် မြေပြင်ပစ်မှတ်များကို တိုက်ခိုက်ယင်း ဝေဟင် စီးချင်းထိုးခြင်း များကိုပါ ဆောင်ရွက်နိုင်ကြသည်။ 
## သမိုင်းကြောင်း 
ဗုံးကြဲလေယာဉ်များသည် တိုက်လေယာဉ်ပျံများ နှင့် တစ်ချိန်တည်း ပေါ်ပေါက်လာခဲ့သည်။ လေယာဉ်ပေါ်မှ ပထမဆုံး ဗုံးကြဲချခြင်းကို ၁၉၁၁ ခုနှစ်က လစ်ဗျားစစ်ပွဲတွင် ပြုလုပ်ခဲ့သည်။ ပထမဆုံး အင်ဂျင် လေးလုံးတပ် ဗုံးကြဲလေယာဉ်ကို ရုရှတို့က ၁၉၁၄ တွင် တည်ထွင်ခဲ့ပြီး ပထမကမ္ဘာစစ်တွင် အသုံးပြုခဲ့သည်။ ဒုတိယ ကမ္ဘာစစ် တွင် ဗုံးကြဲလေယာဉ်များကို ပိုမို အသုံးပြုလာ၍ စွမ်းပကားလည်း ပိုမို ထက်မြက်လာကြသည်။ ဒုတိယကမ္ဘာစစ်သုံး ဗုံးကြဲလေယာဉ်များထဲတွင် 
* ဦးစောက်ဗုံးကြဲလေယာဉ်များ 
* ဗုံးကြဲလေယာဉ်များ 
* တော်ပီဒိုလေယာဉ်များနှင့်
* အခြား မြေပြင် တိုက်ခိုက်ရေး လေယာဉ်များ တီထွင် အသုံးပြုလာကြသည်။

## ယနေ့ခေတ် ဗုံးကြဲလေယာဉ်များ 
ယနေ့ခေတ် လေတပ်များတွင် စရိတ်စက သက်သာစေရန် ဘက်စုံသုံး တိုက်လေယာဉ်များ အသုံးပြုလာခြင်းကြောင့် ဗုံးကြဲလေယာဉ်များ ၊ ဗုံးကြဲတိုက်လေယာဉ်များ နှင့် တိုက်လေယာဉ်များ အကြား ကွာဟချက်မှာ နည်းပါးလာပြီ ဖြစ်သည်။ တိုက်လေယာဉ်များသည်လည်း ဗုံးများကို သယ်ဆောင် ကြဲချ နိုင်လာကြသည်။ ဥပမာ - F-16 ကဲ့သို့သော တိုက်လေယာဉ်များသည် စီးချင်းထိုး တိုက်ခိုက်ရန် ရည်ရွယ် တည်ဆောက်ထားသော်လည်း ဗုံးကြဲရန်အတွက် အဆင်ပြေစွာ စွမ်းဆောင်နိုင်ကြသည်။ 

## ဓာတ်ပုံများ 

File:B-52H static display arms 06.jpg|ဘီ-၅၂ ဗုံးကျဲလေယာဉ်ပျံ
File:US Air Force B-2 Spirit.jpg|ဘီ-၂ ကိုယ်ပျောက် ဗုံးကျဲလေယာဉ်ပျံ
စီးပွားရေးပညာ

စီးပွားရေးပညာရပ်များကို ယေဘုယျအားဖြင့် အောက်ပါအတိုင်းခွဲခြားထားကြသည်။
* စီးပွားစီမံ
*စီးပွားရေးပညာ
*အိမ်တွင်းစီးပွား
*ပြည့်သူ့ရေးရာ တို့ဖြစ်ကြသည်။

## စီးပွားစီမံ 
စာရင်းအင်းနှင့် ပတ်သက်ပြီး သင်ကြားရသောဘာသာရပ်ဖြစ်၍ Accounting ဘာသာရပ်တစ်ခုလည်းဖြစ်သည်။ ဤဘာသာရပ်သည် LCCI LEVEL (1), (2) တို့ကို အခြေခံထားသော ဘာသာရပ်ဖြစ်၏ ။

## စီးပွားရေးပညာ 
Marketing အကြောင်းများပါဝင်သော ဘာသာရပ်ဖြစ်သည်။
Wubi (Ubuntu)

Wubi (Windows-based Ubuntu Installer) ဆိုတာကတော့ Ubuntu အတွက် Windows-base Free software installer ဖြစ်ပြီး GPL licensed အောက်မှာ ထားရှိပါတယ်။ Wubi ဟာ 7.04 နှင့် 7.10 မှ စတင်ပေါက်ဖွားလာပြီ ထုတ်ဝေခြင်းမရှိသေးပါဘူး။ သို့သော်လည်းပဲ 8.04 မှာပါဝင်လာခဲ့ပြီး 8.04 alpha5 ကတည်းက ပေါင်းထည့်ထားခဲ့ပါတယ်။ Wubi ဟာ Ubuntu Live CD ထဲမှာလည်း တွေ့နိုင်ပါတယ်။ နောက်ပြီး Ubuntu 7.10 Gusty Gibbon ထုတ်ဝေမှုအသစ်တွေမှာလည်း တွေ့ရှိနိုင်ပါတယ်။ အဓိကရည်ရွယ်ချက်ကတော့ Windows user တွေအနေနဲ့ Ubuntu Linux အမျိုးအစားကို လွယ်လွယ်ကူကူ သုံးစွဲစေချင်ပြီး Disk formatting လုပ်ရတာ ဒါမှမဟုတ် Disk partitioning ခွဲရတာတွေကို သက်သာစေချင်လို့ပါ။ Wubi ဟာ Windows ရဲ့ Add or Remove Program ကနေ ပြန်ပြီးတော့လည်းuninstall လုပ်နိုင်ပါသေးတယ်။ ဒါဟာ Virutal machine လည်းမဟုတ်ပါဘူး။ သို့သော်လည်းပဲ သူဟာ stand-alone installtaion ဖြစ်ပြီး လူသိများတဲ့ disk image လို့ခေါ်တဲ့ loopmounted device ဖန်တီးထားလိုက်ပါတယ်။ Topologilinux နဲ့ဆင်ပါတယ်။ သို့သော်လည်းပဲ wubi ဟာ Linux distribution အတွက်မဟုတ်ပဲ Ubuntu အတွက်သာ ဖြစ်ပါတယ်။

## အလားတူ ပရောဂျက်များ 
* andLinux: uses coLinux to run on Windows.
* Topologilinux: uses coLinux to run on Windows.
* Instlux, included on openSUSE since the 10.3 release.
* Win32-Loader.
* UNetbootin.

## ပြင်ပလင့်ခ်များ 
* Wubi official website
* WubiGuide in the official Ubuntu Wiki
* Metalinks  
* Official Wubi forum 
* Lubi/LVPM/UNetbootin project website
## ကိုးကား
စက်သေနတ်

စက်သေနတ်သည် ကျည်ခါးပတ် သို့မဟုတ် ကျည်အိမ် အသုံးပြု၍ ပစ်ခတ်နိုင်ပြီး ကျည်ထွက်နှုန်း မြင့်မားသော သေနတ်အမျိုးအစား ဖြစ်သည်။ ခြေလျင်စစ်သည်များ တစ်ဦးချင်း ကိုင်ဆောင် ပစ်ခတ်နိုင်သော စက်သေနတ်များ ရှိသကဲ့သို့ စစ်သင်္ဘော၊ လေယာဉ်တို့တွင် တပ်ဆင် ပစ်ခတ်ရသော အရွယ်အစားကြီးမားသည့် စက်သေနတ်များလည်း ရှိသည်။ 

စက်သေနတ်သည် ကျည်ဆန်ပေါင်းများစွာကို ဆက်တိုက် 
အဝေးသို့ပစ်နိုင်သော စစ်သုံးသေနတ် ဖြစ်သည်။ အဦးဆုံး 
စက်သေနတ်ကို ခရစ် ၁၈၆၁ ခုနှစ်က အမေရိကန်လူမျိုး 
ဒေါက်တာ ရစ်ချတ် ဂတ်တလင် ဆိုသူ တီထွင်သည်။ ထို 
စက်သေနတ်တွင် တစ်မိနစ်လျှင် အချက်ပေါင်း ၅ဝဝ အထိ 
ပစ်နိုင်သော ပြောင်း ၁ဝ လုံးပြူး ပါရှိ၏။ 

ဂတ်တလင်သေနတ် ပေါ်ပေါက်ပြီးနောက် နှစ် ၂ဝ ခန့် 
ကြာသောအခါ အမေရိကန်ပြည်ထောင်စုသား အင်္ဂလိပ်လူမျိုး 
ဆာဟိုင်ရမ် မက္ကဆင်သည် စက်သေနတ် အသစ်တစ်မျိုးကို 
တီထွင်လေသည်။ မက္ကဆင်သေနတ်၏ ထူးခြားချက်မှာ ပြောင်း 
တစ်လုံးတည်းမှ ကျည်ချက်ပေါင်းများစွာ ဆက်တိုက်ပစ်နိုင်ခြင်း 
ဖြစ်သည်။ ထိုသေနတ်တွင် ကျည်ဆန်ခွံကို ကန်ထုတ်ခြင်း၊ 
ကျည်ဆန်တောင့် အသစ်ထိုးခြင်း၊ မောင်တင်ခြင်းတို့သည် 
အလိုအလျောက် ပြီးစီး၏။ ကျည်ထွက်ဖန်များ၍ ပူသော 
ပြောင်းလုံးကို ရေဖြင့် အေးစေ၏။ မက္ကဆင်သေနတ်ပေါ်ပြီး 
နောက်တွင် ဗစ်ကာစက်သေနတ် ပေါ်လာသည်။ ထိုစက် 
သေနတ်ကို နိုင်ငံအများအပြားတွင် သုံးကြသည်။ ပထမ 
ကမ္ဘာစစ်ကြီးအတါင်းကစ၍ ဗြိတိသျှစစ်သားတို့သည် ထို 
ဗစ်ကာစက်သေနတ်ကို သုံးစွဲလာခဲ့ကြသည်မှာ ယနေ့တိုင် 
ဖြစ်သည်။

စက်သေနတ်များအနက် လူးဝစ်ဂန်းခေါ် လူဝစ်၏ စက် 
သေနတ်သည်လည်း အလွန်ထင်ရှားသည်။ ထိုစက်သေနတ်ကို 
အမေရိကန်စစ်ဗိုလ် ကာနယ်အိုင်ဇက်နျူတန်လူးဝစ်ဆိုသူ 
တီထွင်ခဲ့သည်။ ထိုစက်သေနတ်ကို အမေရိကန်စစ်တပ်များတွင် 
မသုံးကြချေ။ အင်္ဂလန်ပြည်၊ ပြင်သစ်နိုင်ငံ၊ ဗဲလဂျီယမ်နိုင်ငံ 
များ၌ အများအပြား သုံးလေသည်။ လူးဝစ် စက်သေနတ်၏ 
ပြောင်းဝမှာ ၃ဝ၃ လက်မရှိ၏။ လူးဝစ်စက်သေနတ်ထက် 
ပိုမိုကောင်းမွန်သော စက်သေနတ်တစ်မျိုးကို ချက်ကိုဆလို 
ဗားကီးယားနိုင်ငံမှ ဘရင်းဆိုသူက တီထွင်သည်။ ထိုစက် 
သေနတ်ကို အင်္ဂလန်ပြည်၌ ကောင်းသည်ထက် ကောင်းအောင် 
ပြုပြင်၍ အသုံးပြုခဲ့၏။ ထိုသေနတ်ကို ယခုတိုင် အသုံးပြု 
လျက်ရှိ၍ ဘရင်းဂန်းဟု ကျော်ကြားသည်။ ဘရင်းစက်သေနတ် 
မျိုးသည် လူးဝစ်စက်သေနတ်မျိုးနှင့် ပြောင်းအရွယ်ချင်း တူ 
သည်။ ဘရင်းသေနတ်ကို ထောက်ဖြင့်လည်း ပစ်နိုင်သည်။ 
ပြောင်းပူလာလျှင် လေဖြင့် အေးစေရန် စီမံထားရုံမက ဖြုတ်၍ 
လဲလှယ်နိုင်ရန် ပြောင်းအပိုလည်း တပ်ဆင်ထားသည်။

ထိုစက်နတ်များ ပေါ်ပေါက်ပြီးနောက် စက်သေနတ် အမျိုး 
မျိုး ဆက်ကာဆက်ကာ ပေါ်ပေါက်လာသည်။ ဒုတိယ ကမ္ဘာ 
စစ်ကြီးအတွင်းက စတင်းဂန်းခေါ် စက်သေနတ် အငယ်စား 
များ ပေါ်ပေါက်ခဲ့သည်။ စတင်းဂန်းသည် အကိုင်ရပေါ့၍
အပစ်ရလွယ်ကူသည်။ ပြောင်းဝမှာ၉မီလီမီတာရှိသည်။ 
ကိုက် ၂ဝဝ အတွင်းပစ်နိုင်၍ တစ်မိနစ်လျှင် ကျည်ဆန် ၅ဝဝ 
ထွက်သည်။

File:A-10 30mm Gun Close Up (4600973384).jpg |A-10 လေယာဉ်သုံး စက်သေနတ်
File:Gau 17 7.62mm minigun.jpg|USS Philippine Sea စစ်သင်္ဘောတွင် တပ်ဆင်ထားသော M134 စက်သေနတ်
File:LSAT LMG used by an US Army soldier.jpg|မှန်ပြောင်းပါ အပေါ့စားစက်သေနတ်ကို ပစ်ခတ်နေသော အမေရိကန်စစ်သည်တစ်ဦး

## ကိုးကား
ညွန့်ကြူး (စာရေးဆရာ)

**ညွန့်ကြူး** (၁၉၃၂ - ၁၉၉၂) သည် မြန်မာစာရေးဆရာ ဖြစ်သည်။ ပဲခူးတိုင်း၊ မင်းလှမြို့၊  မိုးညိုတန်း၌ အဖ လမ်းအရေးပိုင် ဦးဘကြူး၊ အမိ ဒေါ်တင်ရွှေ တို့က ၈ ဩဂုတ် တနင်္လာနေ့တွင် မွေးဖွားသည်။ မွေးချင်း သုံးယောက်တွင် ဒုတိယသား၊ အမည်ရင်း ဦးမောင်မောင်ညွှန့် ဖြစ်သည်။

မင်းလှမြို့ ဗုဒ္ဓဘာသာ အထက်တန်းကျောင်း (၁၉၃၇ - ၄၈)၊ တောင်ငူမြို့ အစိုးရ အထက်တန်းကျောင်း (၁၉၄၉ - ၅ဝ)၊ ရန်ကုန် အောင်သိပ္ပံ အလွတ် ပညာသင် ကျောင်းမှ တက္ကသိုလ်ဝင်တန်းအောင် (၁၉၅၁)၊ ရန်ကုန် တက္ကသိုလ် (၁၉၅၁ - ၅၇) တို့တွင် ပညာ ဆည်းပူး ခဲ့သည်။ ဝိဇ္ဇာဘွဲ့ (၁၉၅၆)၊ ဥပဒေ ဝိဇ္ဇာဘွဲ့ (၁၉၆၆) ရရှိခဲ့သည်။ ဆိုဗီယက် ပြည်ထောင်စု မော်စကိုမြို့ အရှေ့တိုင်းလေ့လာရေးသိပ္ပံတွင် ဘာသာဗေဒ ဘာသာရပ်ကို လေ့လာခဲ့သည်။

အာရှလူငယ်အစည်းအရုံး ကင်းထောက်လူငယ် (၁၉၄၃ - ၄၄)၊ သာယာဝတီခရိုင် ကျောင်းသားသမဂ္ဂ တွဲဖက်အတွင်းရေးမှူး (၁၉၄၇ - ၄၈)၊ တောင်ငူမြို့နယ် ကျောင်းသားသမဂ္ဂ တွဲဖက်အတွင်းရေးမှူး (၁၉၄၉ - ၅ဝ) ရန်ကုန်တက္ကသိုလ် ကလောင်အသင်း တွဲဖက်အတွင်းရေးမှူး (၁၉၅၄ - ၅၅)၊ ရန်ကုန်တက္ကသိုလ် နှစ်ပတ်လည်မဂ္ဂဇင်း မြန်မာစာစာတည်းနှင့် ရန်ကုန်တက္ကသိုလ် ကျောင်းသားများသမဂ္ဂ အမှုဆောင် (၁၉၅၅ - ၅၆)၊ ရန်ကုန် တက္ကသိုလ် ကျောင်းသား ညီညွတ်ရေးတပ်ဦး အတွင်းရေးမှူး၊ ရန်ကုန်တက္ကသိုလ် ကျောင်းဆောင် ကော်မတီဝင်၊ ဗမာနိုင်ငံလုံးဆိုင်ရာ ကျောင်းသားများ သမဂ္ဂ အမှုဆောင် (၁၉၅၆ - ၅၇)၊ စာပေဗိမာန် စွယ်စုံကျမ်း ပြုစုရေးဌာနတွင် စာပြု (၁၉၅၇ - ၅၈)၊ ဆိုဗီယက် ပြည်ထောင်စု မော်စကိုမြို့ အပြည်ပြည် ဆိုင်ရာ ဆက်သွယ်ရေးသိပ္ပံတွင် မြန်မာစာနည်းပြ (၁၉၆၁)၊ ဗီယက်နမ် သတင်းဌာနတွင် သတင်းအယ်ဒီတာ (၁၉၆၂ - ၆၅)၊ အထက်တန်းပညာ ဦးစီးဌာန ဘာသာပြန်နှင့် စာအုပ်ထုတ်ဝေရေးဌာနတွင် စာပြု (၁၉၆၆ - ၁၉၇၃)၊ မြန်မာစာအဖွဲ့ ဦးစီးဌာနတွင် လက်ထောက်စာတည်း မှသည် စာတည်းမှူးအထိ (၁၉၇၃ - ၉၁) တာဝန် အသီးသီး ထမ်းဆောင်ခဲ့သည်။ ဩဂုတ် ၁၉၉၁ တွင် အငြိမ်းစားယူသည်။

## စာအုပ်များ
၁၆ စက်တင်ဘာ ၁၉၄၆ ဒီးဒုတ်ဂျာနယ်တွင် 'စာဆိုလုလင်' ကလောင်အမည်ဖြင့် ကဗျာ စတင်ရေးသည်။ ၁၉၅၁ တွင် 'မင်းလှ ညွန့်ကြူး' ကလောင် အမည်ကို စတင်အသုံးပြုသည်။ နောက်ပိုင်းတွင်မူ 'ညွန့်ကြူး' သို့ ပြောင်းသုံးသည်။ ဘုံကလောင် 'နွယ်သစ်'တွင် တဦး အပါအဝင် ဖြစ်သည်။ ကဗျာ၊ ဝတ္ထု၊ စာပေ ဘာသာဗေဒနှင့် ပတ်သက်၍ ဆောင်းပါး၊ စာတမ်းများစွာ ရေးခဲ့သည်။ ထင်ရှားသော စာအုပ် အချို့မှာ မြန်မာဘာသာ စကား (ရုရှား ဘာသာဗေဒ ပညာရှင် သုံးဦးနှင့် ပူးတွဲ၍ ရုရှားဘာသာဖြင့်)၊ ဗီယက်နမ် စစ်ရာဇဝတ်ကောင်များ (ကျော်အောင်နှင့် တွဲဖက်ဘာသာပြန်) (၁၉၆၇)၊ သျှင်မဟာရဋ္ဌသာရ စာရင်း (သျှင်မဟာရဋ္ဌသာရ ကကိဏ္ဏက စာစု ... တွင်) (၁၉၆၈)၊ ကမ္ဘာကျော် စာအုပ်တရာ (နွယ်သစ် ဘုံကလောင် အမည်နှင့်) (ဇွန် ၁၉၇၅၊ ၁၉၉၉)၊ ပင်လယ်ဝံပုလွေ (၁၉၇၅၊ ၂ဝဝဝ) နှစ်ဆယ်ရာစု နိုင်ငံရပ်ခြား ဝတ္ထုတိုများ (၁၉၇၇)၊ ဖန်မီးအိမ် နန်းချည် ကျွမ်းအောင်နှင့် နှစ်ဆယ်ရာစုနိုင်ငံရပ်ခြား ဝတ္ထုတိုများ (၁၉၉၉) နှင့် ကဗျာအလှ ရှာပုံတော် စာပေပြိုင်ပွဲတွင် ကဗျာ၊ ဝတ္ထု၊ ဆောင်းပါး၊ ပြဇာတ် ပထမဆု ရခဲ့သည်။

## နိဂုံး
၅ အောက်တိုဘာ ၁၉၉၂ နံနက် ၉ နာရီတွင် ရန်ကုန်မြို့၌ ကွယ်လွန်သည်။

## စာညွှန်း 
# မလိခ။ မြန်မာ စာပေ အဘိဓာန် (၂)။ စာ ၂၃၃ - ၂၃၅။
# နတ်နွယ်။ မိမိနှင့် စာရေး ဆရာများ။ စာ ၁၉၅ - ၂၁၂။
# မြန်မာ့ စွယ်စုံကျမ်း နှစ်ချုပ် (၁၉၉၃)။ စာ ၁၈၉ - ၁၉ဝ။
# သုတေသန စာစဉ် သမိုင်း/ စာရင်း/ စာတည်းများ (ဧပြီ ၁၉ရဝ)။ စာ ၉၄ - ၉၅။
# ရာပြည့်စာအုပ် ၁ဝဝ အညွှန်း (၁၉၉၉)။ စာ ၉၃။]

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ထွက်တော်မူကြီး (၁၂)ရပ်

ထွက်တော်မူကြီးပုံတော်များမှာ ၁၈၆၅ခု မေလ ၁၆ရက်နေ့တွင် မင်းတုန်းမင်းတရားကြီးကိုယ်တော်တိုင် မန္တလေးတောင်ခြေကျောက်တော်ကြီးဘုရားသို့ မင်းခမ်းမင်းနားနှင့်ထွက်တော်မူပုံကို ပန်းချီဆရာက ပုရပိုက်တွင် ရေးဆွဲမှတ်တမ်းတင်ထားခဲ့ပြီး ယင်းပုရပိုက်ကို မစ္စတာဆွင်ဟိုးဆိုသူထံမှတစ်ဆင့် အိန္ဒိယကျောက်စာဌာနက ရရှိကာ ပုံနှိပ်မှတ်တမ်းတင်ထားခဲ့ခြင်းဖြစ်သည်။

ဤပုံများအရ မင်းတုန်းမင်းကြီးထွက်တော်မူရာတွင် ရှေ့ဆုံးမှ အမြောက်တပ်၊ ၎င်းနောက်မှ ရှေ့ပြေးတပ်ခေါ် တပ်ရင်းအရွယ်အစားရှိ တပ်ခြောက်တပ်၊ ၎င်းနောက်မှ နန်းတော်အစောင့်တပ်များဖြစ်သော တပ်ရင်းကြီးအရွယ်အစားရှိ တပ်များလိုက်ပါရပြီး နောက်ဆုံးမှ နောက်ရံတပ်ခြောက်တပ် လိုက်ပါရသည်။ ပုံများ၏အောက်ခြေတွင်ပါသော စာများအရ မြန်မာတပ်(တပ်ရင်း) တစ်တပ်လျှင် အင်အား(၈၁၀)ယောက်ပါရှိကြောင်း သို့မဟုတ် ပြင်သစ်နွယ်များဖြစ်ပြီး အင်အား(၅၀၀)ခန့်ရှိကြောင်း သိရသည်။

လှံကိုင်တပ်များတွင် လော၊ အာသံ၊ မဏိပူရတပ်သားများပါကြောင်းကိုလည်း ဖော်ပြထားသဖြင့် ထိုအချိန်ထိ လော၊ အာသံ၊ မဏိပူရနယ်များမှာ မြန်မာပိုင်ဖြစ်ရာ မြန်မာမင်းထံ အမှုထမ်းကြရကြောင်း အထောက်အထားတစ်ခုဖြစ်သည်။ ထွက်တော်မူကြီး ထွက်တော်မူရာလျှင် ရှေ့ခြောက်တပ်၊ နောက်ခြောက်တပ် ခင်းကျင်းလိုက်ပါရသည့်အကြောင်းမှာ လက်ဝဲနေရာ အမတ်ခြောက်ကျိတ် ခြောက်ယောက် ရွေးချယ်ပြီးလျှင် တစ်တပ် တစ်ယောက်စီအမှူးခန့်၍ လက်ယာနေရာက အမတ်တပ်မှူးခြောက်ယောက်နှင့်ခြောက်တပ်ကို ရှေ့ခြောက်တပ်ခင်းကျင်းလိုက်ရသည်။ လက်ဝဲနေရာက အမတ်တပ်မှူးခြောက်နှင့်ခြောက်တပ်ကို နောက်ခြောက်တပ်ခင်းကျင်းလိုက်ပါရသည်။

မင်းတုန်းမင်းကြီးထွက်တော်မူခန်းတွင် ဖော်ပြထားသည့် ပုရပိုက်တွင်လည်း မင်းတုန်းမင်းကြီးကို ဗဟိုပြု၍ ရှေ့ခြောက်တပ်၊ နောက်ခြောက်တပ်ခင်းကျင်းလိုက်ပါလာကြောင်း တွေ့ရသည်။ မန္တလေးတောင်ခြေရှိ မဟာသကျမာရဇိန်ကျောက်တော်ကြီးဘုရားအရှေ့ ကျောက်သပိတ်ကြီးပြတိုက်အတွင်း ဤ ပုရပိုက်ပုံတူ ထွက်တော်မူကြီး အခမ်းအနားရောင်စုံပန်းချီကား (၁၅)ကား ချိတ်ဆွဲပြသထားသည်။ ထိုထွက်တော်မူကြီး ပုရပိုက်ပန်းချီများကို ၁၉၈၉ခုနှစ်တွင် မြန်မာ့သမိုင်းပညာရှင် ဒေါက်တာခင်မောင်ညွန့် စီစဉ်မှုနှင့် ကျောက်တော်ကြီးဂေါပကအဖွဲ့နှင့် ညှိနှိုင်းကာ မန္တလေး ရှေးဟောင်းသုတေသနဦးစီးဌာနမှ ပန်းချီဆရာ ဦးမောင်မောင်နှင့် ဦးသိန်းဦး တို့ရေးဆွဲခဲ့ကြသည်။ မင်းတုန်းမင်းကြီး ကျောက်တော်ကြီးဘုရား ရေစက်ချနေပုံ ပန်းချီကားကြီးတစ်ချပ်လည်း တွေ့ရသည်။

ရှေးဘုရင်မင်းများ နန်းတော်မှ သင်္ကြန်တော်ခေါ်ထွက်ခြင်း၊ မြို့နန်းအသစ်တည်ဆောက် ပြီးလျှင် မြို့သိမ်း၊ နန်းသိမ်းထွက်ခြင်း၊ ကုသိုလ်ကောင်းမှုပြုရန် ထွက်ခြင်းစသည့်တို့ကို ထွက်တော်မူကြီးထွက်သည်ဟု ခေါ်ဝေါ်လေ့ရှိသည်။ ယင်းသို့ ရှေ့ ခြောက်တပ်၊ နောက်ခြောက်တပ် တပ်ဝင်းခင်းကျင်းထွက်ခြင်းကိုပင် ထွက်တော်မူကြီး (၁၂)ရပ် ဟု ခေါ်ကြပြန်သည်။

သက္ကရာဇ် ၁၂၂ရခုနှစ် ကဆုန်လပြည့်ကျော် ၁ရရက်နေ့ နံနက်တစ်ချက်တီးကျော်အချိန် ကောင်းမှုတော် မဟာသကျမာရဇိန် ကျောက်တော်ကြီးဘုရား မျက်နှာတော်ဖွင့်ရန်ရှိသည်ကို နမန္တဘက်၊ ဓာတ်ဘက်၊ ဆင်၊ မြင်း၊ ရထား စစ်အင်္ဂါလေးပါး တပ်ဝင်းအခမ်းအနားအကြီးအကျယ်စီစဉ် ခင်းကျင်းတော်မူ၍ ဆန္ဒန်ဆင်မင်းသခင် ဘဝရှင်မင်းတရားကြီးဘုရား၊ အရှင်မိဖုရားခေါင်ကြီးနှင့်အတူ စံနေတော်မူရင်း နန်းမြေဘုံသာ စံနန်းတော်မှ ထွက်တော်မူ၍ ဘုရားအနီး ကွန်းထောက်စခန်း စံနန်းတွင် စံတော်မူသည်ဟု ဖော်ပြထားသည်။  

## ကိုးကား
ဗမာ့စောင်း (ရုပ်ရှင်)

The Burmese Harp (သို့) Harp of Burma၊ ဂျပန်ဘာသာဖြင့် (ビルマの竪琴 Biruma no tategoto)၊ မြန်မာ ဘာသာဖြင့် "ဗမာ့စောင်း" သည် ဒါရိုက်တာ Kon Ichikawa ရိုက်ကူးသော စစ်ဆန့်ကျင်ရေး အဖြူအမဲ ရုပ်ရှင် ဇာတ်ကား ဖြစ်သည်။ ဒုတိယကမ္ဘာစစ် မြန်မာပြည်ရောက် ဂျပန်စစ်သား တစ်စုကို ဇာတ်အိမ်တည်ထားကာ မြန်မာပြည်တွင် လာရောက် ရိုက်ကူးခဲ့ခြင်း ဖြစ်သည်။ မြန်မာပြည် ရိုက်ကွင်းများအတွက် အေဝမ်း ရုပ်ရှင်မှ ကူညီပေး ခဲ့သည်။ ဤရုပ်ရှင်ဇာတ်ကား သည်ဒါရိုက်တာ Kon Ichikawa အား ကမ္ဘာသိစေခဲ့ သည့်အပြင် အော်စ ကာဆု နောက်ဆုံး စကာတင် စာရင်းဝင်ခဲ့သည်။ ၁၉၈၅ခုနှစ်တွင် အထက်ပါ ဒါရိုက်တာမှ သရုပ် ဆောင် သစ်များ အသုံးပြုကာ ဆေးရောင်စုံ ပြန်လည် ရိုက်ကူးခဲ့သည်။

## ဇာတ်လမ်းအကျဉ်း 
အရာခံဗိုလ် Mizushimaသည် ဗိုလ်ကြီး Inouye၏ တပ်စိတ်မှ ဖြစ်ပြီး မြန်မာစကားအား ကျွမ်းကျင်စွာ ပြောဆိုနိုင် သည်သာမက မြန်မာလူမျိုး နှင့်ပါ ရုပ်ချင်းတူ သူဖြစ်သည်။ ထို့အပြင် မြန်မာ့စောင်းကောက်ကို ကျွမ်းကျင်စွာ တီးခတ်နိုင်သူ လည်းဖြစ်သည်။ Mizushima သည် မြန်မာ စစ်မြေပြင် တွင် တိုက်ခိုက်ရင်း တပ်စု စိတ်ဓာတ် မြှင့်တင်းရေး အတွက် သာမက အမိမြေကိုလွမ်းသည့် အကြောင်းများကို စောင်း ကောက်တီးကာ သီချင်းဆို လေ့ရှိသည်။ တပ်စု တစ်စုလုံး ရွာတစ်ရွာ အရောက်တွင် ဂျပန်တို့ ချွင်းချက် မရှိ လက်နက်ချကြောင်း ကြားသိ ရသည်။ ထို့ကြောင့် ထိုသတင်းကို မသိသေးပဲ တောင်ပေါ်တွင် ဆက် လက်တိုက်ပွဲ ဝင်နေသည့် ဂျပန်တပ်စိတ် တစ်စိတ် ကို သတင်းပေးရန် Mizushima ဆုံးဖြတ်ခဲ့သည်။ 

ဗြိတိသျှတို့ဘက်မှ မိနစ်၃၀ အပစ်အခတ်ရပ်ပေး ချိန်တွင် ထိုတပ်စိတ် ခိုအောင်းရာ ဂူတွင်းသို့ ဝင်၍ လက်နက် ချရန် ဖျောင်းဖျခဲ့ရာ လက်မခံ ကြပေ။ သို့ဖြစ်၍ Mizushimaမှ တိုတပ်စိတ် အစား အလံဖြူတက်ပြ ရာတွင် အထင်အမြင်လွဲကာ မေ့မျောအောင် ဝိုင်းဝန်း ထိုးကြိတ် ပြီး ဂူထဲတွင် ပစ်ထားခဲ့ကြသည်။ မိနစ်၃ဝပြည့်၍ ဗြိတိသျှတို့က လက်နက် ကြီးဖြင့် ပစ်ခတ်ရာ ထိုတပ်စိတ် တစ်စိတ်လုံး သေးဆုံးသွား ခဲ့ပြီးဂူထဲ တွင်မေ့မျော ကျန်ခဲ့သူ Mizushima သာ အသက်ရှင် ကျန်ရစ် ခဲ့သည်။ 

ဗိုလ်ကြီး Inouyeနှင့် တပ်စိတ်လည်း Mizushima သေဆုံးပြီ အထင်နှင့် မုဒုံရှိ စစ်သုံ့ပန်း စခန်းသို့ လိုက်ပါသွား သည်။ Mizushima သည်မုဒုံရောက် သူ၏တပ်စိတ်နှင့် ပြန်လည်တွေ့ဆုံ နိုင်ရန် ရဟန်း အယောင်ဆောင်ကာ ခြေလျင်ခရီး နှင်လေသည်။ လမ်းတစ်လျှောက် နေရာအနှံအပြား တွင် အစုလိုက် အပြုံလိုက်သေဆုံး နေကြသော ဂျပန်စစ်သား အလောင်းများကို မြင်တွေ့ရာမှ ကောင်းမွန်စွာ သင်္ဂြိုဟ်ပေးရန် သူ့တာဝန်သာ ဖြစ်ကြောင်း စဉ်းစား မိသည်။ ထို့ကြောင့် Mizushima သည် လမ်းတစ်လျှောက် မြင်မကောင်းအောင် သေဆုံးနေကြသော ဂျပန်စစ်သား အလောင်းများကို တစ်ဦးတည်း လိုက်လံမြုပ်နှံ သင်္ဂြိုဟ်ရင်း မုဒုံသို့ ရောက်ရှိ လာခဲ့သည်။ သို့သော် မုဒုံ အရောက်တွင် ၎င်း၏တပ်နှင့် အတူဂျပန် မပြန်လိုတော့ပဲ ကျန်ရှိနေသေးသော အလောင်းများကို လိုက်လံ မြုပ်နှံရင်း ငြိမ်းချမ်းသော ဗုဒ္ဓဘာသာ ရဟန်းအဖြစ်ဖြင့် မြန်မာပြည်တွင် နေရစ် ခဲ့တော့သည်။

## သရုပ်ဆောင်များ 
## ရရှိခဲ့သည့် ဆုနှင့်စကာတင်စာရင်းများ 
* ၁၉၅၇ အော်စကာဆု၊ အကောင်းဆုံး နိုင်ငံခြားဘာသာ စကားပြောရုပ်ရှင် (နောက်ဆုံးစကာတင်စာရင်း)။
* ၁၉၅၇ Mainichi film၊ အကောင်းဆုံး နောက်ခံဂီတ Akira Ifukube။
* ဗင်းနစ် ရုပ်ရှင်ပွဲတော်၊ OCIC Award၊ ဂုဏ်ထူးဆောင်ဆု Kon Ichikawa။
* ဗင်းနစ် ရုပ်ရှင်ပွဲတော်၊ San Giorgioဆု၊ Kon Ichikawa။
* ဗင်းနစ် ရုပ်ရှင်ပွဲတော်၊ ရွှေခြင်္သေ့ဆု၊ Kon Ichikawa (နောက်ဆုံးစကာတင်စာရင်း)။

ကဏ္ဍ:မြန်မာ အဖြူအမည်း ရုပ်ရှင်ဇာတ်ကားများ
ကျော်မင်း (စာရေးဆရာ)

စာရေးဆရာ **ထားဝယ်ကျော်မင်း** ကို တနင်္သာရီတိုင်း ထားဝယ်မြို့တွင် အဖ မီးပုံးပျံ ဦးကျော်ရင်၊ အမိ ဒေါ်မမ တို့က ၁၉၁၂ ခုနှစ် ဖေဖော်ဝါရီ ၅ ရက်နေ့တွင် ဖွားမြင်သည်။ ကာတွန်းဆရာ ကာတွန်းကျော်ဆန်း(က.ဆ)နှင့် ညီအစ်ကိုတော်စပ်သည်။ 

အင်္ဂလိပ် - မြန်မာ ၁ဝ တန်း အထိ ပညာ သင်ကြား ခဲ့သည်။ ၁၉၂၅ မှ ၁၉၄၂ အထိ ထားဝယ် အမျိုးသား ကျောင်းတွင် ပုံဆွဲ ဆရာ အဖြစ် အမှု ထမ်းခဲ့သည်။

မြန်မာ့ လွတ်လပ်ရေး ကြိုးပမ်းဆဲ ကာလတွင် ထားဝယ်ခရိုင် တို့ဗမာ အစည်းအရုံးဝင် သခင် အဖြစ် နယ်ချဲ့ ဆန့်ကျင်ရေးကို တက်ကြွစွာ ဆောင်ရွက် ခဲ့သောကြောင့် ၁၉၄၂ ခု ဒီဇင်ဘာလ ၉ ရက်နေ့တွင် အဖမ်း ခံရသည်။ အင်္ဂလိပ် အစိုးရ၏ အကျဉ်းသား အဖြစ် ထားဝယ်၊ ပုသိမ်၊ ရွှေဘို ထောင်များတွင် ငါးလကျော် အကျဉ်း ချထား ခံရသည်။ ဂျပန်ခေတ်တွင် ထားဝယ် ခရိုင် တို့ဗမာ ဆင်းရဲသား အစည်းအရုံး၌ ခရိုင်မှူး အဖြစ် ဆောင်ရွက် ခဲ့သည်။ လွတ်လပ်ရေး ရပြီးနောက် ၁၉၄၉ ခုနှစ်မှ စ၍ ထားဝယ် အစိုးရ အထက်တန်း ကျောင်းတွင် ပန်းချီ အနုပညာ ဆရာ အဖြစ် အမှု ထမ်းခဲ့သည်။ ၁၉၆၇ ခုနှစ် နှစ်ဦးပိုင်းတွင် အငြိမ်းစား ယူခဲ့သည်။ ထားဝယ် ပန်းချီးပန်းပု ကောင်စီဝင် အဖြစ်လည်း ဆောင်ရွက် ခဲ့သည်။

ကျောင်းသား ဘဝ ကပင် စာပေ ဝါသနာ ပါခဲ့ပြီး စစ်ကြိုခေတ်တွင် သရိယ သတင်းစာ သတင်းထောက် လုပ်ရင်း စာနယ်ဇင်း များ၌ ဝတ္ထု၊ ကဗျာ၊ ဆောင်းပါးများ ကြိုးကြား ရေးခဲ့သည်။ မြန်မာနိုင်ငံ လွတ်လပ်ရေး ရပြီးချိန်တွင် သတင်း ဆောင်းပါး များကို တခါတရံ ရေးခဲ့သည်။ စာပေ ဗိမာန်ထုတ် စွယ်စုံကျမ်းများ အတွက် ဓာတ်ပုံများ၊ အကြောင်းရပ် အချက်အလက် များကို စုဆောင်း ပေးပို့ ရေးသား ကူညီ ခဲ့ဖူးသည်။ **ထားဝယ် ယဉ်ကျေးမှု အမြုတေ** စာအုပ်ဖြင့် ၁၉၆၈ ခုနှစ် အမျိုးသား စာပေ ဆုပြိုင်ပွဲ၊ မြန်မာ့ ယဉ်ကျေးမှုနှင့် အနုပညာ ဆိုင်ရာ စာပေ စတုတ္ထဆုကို လည်းကောင်း၊ **သုံးထောင်စံ ကိုယ်တွေ့ မှတ်တမ်း** စာမူဖြင့်လည်း ၁၉၆၉ ခုနှစ် စာပေဗိမာန် စာမူဆု စာပဒေသာ တတိယဆု ကိုလည်းကောင်း ဆွတ်ခူး ရရှိ ခဲ့သည်။

## ဘဝနိဂုံး 
၁၉၇၁ ခုနှစ် ဧပြီလ ၁၇ ရက်နေ့ နံနက် ၅ နာရီ ခွဲတွင် ရန်ကုန်ဆေးရုံကြီး၌ ကွယ်လွန်သည်။ ကွယ်လွန်ချိန်တွင် ဇနီး ဒေါ်ခင်စောနှင့် သားသမီး ရှစ်ဦး ကျန်ရစ် ခဲ့သည်။ 
## စာညွှန်း 
# ဒဂုန် ရွှေမျှား။ မြန်မာနိုင်ငံ စာပေဆုများ။ စာ ၃၂၄-၃၂၆။
# မလိခ။ မြန်မာ စာပေ အဘိဓာန် (၃)။ စာ ၉၇-၉၈။
# စံပြ တင်ဦး။ မြန်မာ စာရေးဆရာ အဘိဓာန်။ စာ ၇၇-၇၈နှင့် ၂၉၂ - ၂၉၃။
# စာအုပ် လောက၊ ငွေတာရီ (ဇွန် ၁၉၇၁)။ စာ ၁၈၂။
# ထားဝယ် ကျော်မင်း။ သုံးထောင်စံ ကိုယ်တွေ့ မှတ်တမ်း (ပ ကြိမ်၊ ၁၉၇၄)။ စာပေဗိမာန်။ စာ-ကျောဖုံး။
# မောင်သန်းဆွေ (ထားဝယ်) ၏ ရေးသား ပေးပို့ချက်။

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:၁၉၁၂ မွေးဖွားသူများ
ကဏ္ဍ:၁၉၇၁ ကွယ်လွန်သူများ
ကဏ္ဍ:မြန်မာ စာရေးဆရာများ
ကချင်ရိန်းဂျား

၁၉၄၂မှ ၁၉၄၅ ဒုတိယကမ္ဘာစစ်အတွင်း အမေရိကန် စစ်ထောက်လှန်းရေး OSS တပ်ခွဲ အမှတ်(၁၀၁) သည် ဂျပန်တို့သိမ်းပိုက်ထားသော မြန်မာနိုင်ငံ မြောက်ဖျားဒေသသို့ ဝင်ရောက်ခါ လေထီးဖြင့် ချပေးသော လက်နက်များဖြင့် ဒေသခံ ကချင်လူမျိုးအင်အားနစ်‌ေသာင်း(ခန့်)ဖြင့်ပြောက်ကျား များဖွဲ့စည်းခဲ့သည်။ ထိုပြောက်ကျား အဖွဲ့များအနက်မှ တစ်ဖွဲ့မှာ ကချင်ရိန်းဂျားဖြစ်ပြီး နောင်တွင် ကချင်ပြောက်ကျား အဖွဲ့အားလုံးအား ကချင်ရိန်းဂျားများ အဖြစ် ခေါ်ဝေါ် သုံးစွဲသည်။ ကချင်ရိန်းဂျားတို့သည် ဂျပန် ကင်းထောက် တပ်များအား ချုံခိုတိုက်ခိုက်ခြင်း၊ ဖမ်းဆီးခံ အမေရိကန် လေသူရဲများကို ဝင်ရောက်ကယ်တင် ပေးခြင်း စသည့် ပြောက်ကျား စစ်ဆင်ရေးများ ဆင်နွှဲခဲ့ပြီး အမေရိကန် တရုတ် တို့နင့်အတူ ဂျပန်တို့ကိုကချင်ပြည်မှ အပီးတိုင်တိုက်ထုတ်နိင်ခဲ့သည်  စစ်ကြီးအပြီးတွင် OSS၏ Citation for Military Assistance ဆုတံဆိပ် ချီးမြှင့်ခြင်း ခံခဲ့ရသည်။

## ဆက်စပ်ကြည့်ရှုရန် 
* ချင်းဒစ်

ကဏ္ဍ:ဒုတိယ ကမ္ဘာစစ်
ကဏ္ဍ:မြန်မာနိုင်ငံ၏ သမိုင်း